02021O0830 — MT — 01.02.2022 — 001.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

Emendat bi:









▼B

LINJA GWIDA (UE) 2021/830 TAL-BANK ĊENTRALI EWROPEW

tas-26 ta’ Marzu 2021

dwar statistika tal-partiti tal-karta tal-bilanċ u statistika dwar ir-rati tal-imgħax ta’ istituzzjonijiet finanzjarji monetarji (BĊE/2021/11)







TAQSIMA 1

SUĠĠETT U KAMP TA' APPLIKAZZJONI

Artikolu 1

Suġġett

Din il-Linja Gwida tistabbilixxi r-rekwiżiti ta’ rapportar għall-BĊNi dwar tagħrif statistiku li għandu jiġi rrapportat fuq partiti tal-karta tal-bilanċ u rati tal-imgħax ta’ istituzzjonijiet finanzjarji monetarji (MFIs), partiti tal-karta tal-bilanċ ta’ istituzzjonijiet ta’ kreditu mhux MFI, ir-riżervi minimi u l-indikaturi finanzjarji strutturali tal-istituzzjonijiet ta’ kreditu, u tagħrif statistiku dwar l-istituzzjonijiet giro tal-uffiċċji postali (POGIs) u l-gvern ċentrali meħtieġ għall-kumpilazzjoni ta’ aggregati monetarji u kontropartijiet. B’mod partikolari, din il-Linja Gwida tispeċifika t-tagħrif li għandu jiġi rraportat mill-BĊNi lill-BĊE, it-trattament ta’ dak it-tagħrif, il-frekwenza u ż-żmien ta’ dak ir-rapportar u l-istandards li għandhom japplikaw lil dak ir-rapportar.

Artikolu 2

Definizzjonijiet

Għall-finijiet ta’ din il-Linja Gwida, japplikaw id-definizzjonijiet fl-Artikolu 2 tar-Regolament (UE) 2021/379 (BĊE/2021/2), Artikolu 1 tar-Regolament (UE) Nru 1072/2013 tal-Bank Ċentrali Ewropew (BĊE/2013/34) ( 1 ) u l-Artikolu 1 tar-Regolament (UE) Nru 1074/2013 tal-Bank Ċentrali Ewropew (BĊE/2013/39) ( 2 ).

Id-definizzjonijiet li ġejjin japplikaw ukoll:

(1) ‘tagħrif statistiku’ tfisser ‘tagħrif statistiku’ kif iddefinit fl-Artikolu 1(11) tar-Regolament tal-Kunsill (KE) Nru 2533/98 ( 3 );

(2) ‘perjodu ta’ produzzjoni’ tfisser il-perjodu bejn it-tempestivita' preskritta skont din il-Linja Gwida għar-rapportar ta’ tagħrif statistiku mill-BĊNi lill-BĊE sad-data li fiha l-BĊE jieqaf jilqa’ d-data;

(3) ‘bażi ta’ riżerva’ tfisser ‘bażi ta’ riżerva’ kif definit fl-Artikolu 2(8) tar-Regolament (UE) 2021/379 (BĊE/2021/1).

(4) ‘perjodu ta’ żamma’ tfisser ‘perjodu ta’ żamma’ kif definit fl-Artikolu 2(10) tar-Regolament (UE) 2021/378 (BĊE/2021/1).







TAQSIMA 2

PARTITI TAL-KARTA TAL-BILANĊ MFI

Artikolu 3

Tagħrif statistiku li għandu jiġi rrapportat dwar il-partiti tal-karta tal-bilanċ ta’ banek ċentrali

1. Il-BĊNi għandhom jirrapportaw lill-BĊE il-partiti tal-karta tal-bilanċ tas-settur tal-bank ċentrali li ġejjin: (a) l-ammonti pendenti fl-aħħar tax-xahar speċifikati fit-Tabella 1 fil-Parti 2 tal-Anness I tar-Regolament (UE) 2021/379 (BĊE/2021/2), bl-eċċezzjoni ta’ dan li ġej: (i) obbligazzjonijiet ta’ depożitu rrapportati biss mill-istituzzjonijiet ta’ kreditu soġġetti għal rekwiżiti ta’ riżerva; (ii) pożizzjonijiet intra-grupp; (iii) self sindakat; (iv) pożizzjonijiet ta’ pools ta’ flus kontanti nozzjonali; (v) ishma/unitajiet tal-MMF maħruġa; (vi) tqassim skont il-maturità ta’ self denominat f’euro lil korporazzjonijiet mhux finanzjarji; (vii) tqassim skont il-maturità u skont l-iskop tas-self ta’ self denominat f’euro lil unitajiet domestiċi u istituzzjonijiet mingħajr skop ta’ qligħ li jservu l-unitajiet domestiċi; (viii) investimenti tagħhom f'titoli; (b) l-ammonti pendenti fl-aħħar tat-trimestru speċifikati fit-Tabelli 2, 3 u 4 fil-Parti 3 tal-Anness I tar-Regolament (UE) 2021/379 (BĊE/2021/2); (c) l-ammonti pendenti fl-aħħar tax-xahar u fl-aħħar tat-trimestru speċifikati fit-Tabella 1 fil-Parti 1 tal-Anness II ta’ din il-Linja Gwida fuq il-bażi tal-aħjar stima, fejn id-data hija disponibbli; (d) l-ammonti pendenti fl-aħħar tat-trimestru speċifikati fit-Tabella 3 fil-Parti 1 tal-Anness II ta’ din il-Linja Gwida;

2. il-BĊNi għandhom jirrapportaw lill-BĊE t-tagħrif statistiku segwenti dwar aġġustamenti ta’ rivalutazzjoni tas-settur tal-banek ċentrali: (a) l-aġġustamenti ta’ rivalutazzjoni ta’ kull xahar speċifikati fit-Tabella 1A fil-Parti 4 tal-Anness I tar-Regolament (UE) 2021/379 (BĊE/2021/2), bl-eċċezzjoni ta’ dan li ġej: (i) pożizzjonijiet intra-grupp; (ii) self sindakat; (iii) pożizzjonijiet ta’ pools ta’ flus kontanti nozzjonali; (iv) ishma/unitajiet tal-MMF maħruġa; (v) tqassim skont il-maturità ta’ self denominat f’euro lil korporazzjonijiet mhux finanzjarji; (vi) tqassim skont il-maturità u skont l-iskop tas-self ta’ self denominat f’euro lil unitajiet domestiċi u istituzzjonijiet mingħajr skop ta’ qligħ li jservu l-unitajiet domestiċi; (vii) investimenti tagħhom f'titoli; (b) l-aġġustamenti ta’ rivalutazzjoni trimestrali speċifikati fit-Tabella 2A fil-Parti 4 tal-Anness I tar-Regolament (UE) 2021/379 (BĊE/2021/2); (c) l-aġġustamenti ta’ rivalutazzjoni ta’ kull xahar u trimestrali speċifikati fit-Tabella 1 fil-Parti 1 tal-Anness II ta’ din il-Linja Gwida fuq bażi tal-aħjar stima, fejn id-data tkun disponibbli; (d) l-aġġustamenti ta’ rivalutazzjoni trimestrali speċifikati fit-Tabella 3 fil-Parti 1 tal-Anness II ta’ din il-Linja Gwida.

3. Il-BĊNi għandhom jirrapportaw lill-BĊE t-tagħrif statistiku li ġej dwar l-aġġustamenti ta’ riklassifikazzjoni tas-settur tal-banek ċentrali: (a) l-aġġustamenti ta’ riklassifikazzjoni ta’ kull xahar fir-rigward ta’ kull partita ta’ ammont pendenti rapportata skont il-paragrafu 1 (a); (b) l-aġġustamenti ta’ riklassifikazzjoni trimestrali fir-rigward ta’ kull partita ta’ ammont pendenti speċifikati fit-Tabella 2 fil-Parti 3 tal-Anness I tar-Regolament (UE) 2021/379 (BĊE/2021/2), bl-eċċezzjoni tal-partiti li jirreferu għal tqassim ta’ self skont il-maturitajiet residwi; (c) l-aġġustamenti ta’ riklassifikazzjoni ta’ kull xahar u trimestrali speċifikati fit-Tabella 1 fil-Parti 1 tal-Anness II ta’ din il-Linja Gwida fuq bażi tal-aħjar stima, fejn id-data tkun disponibbli; (d) l-aġġustamenti ta’ riklassifikazzjoni trimestrali speċifikati fit-Tabella 3 fil-Parti 1 tal-Anness II ta’ din il-Linja Gwida.

4. Il-BĊNi għandhom iġibu t-tagħrif statistiku li għandu jiġi rrapportat skont dan l-Artikolu mis-sistemi kontabilistiċi tagħhom skont it-tabelli disponibbli fuq is-sit web tal-BĊE ( 4 ) li jipprovdi pont bejn il-partiti tal-karta tal-bilanċ statistiċi u kontabilistiċi, u b’mod partikolari għandhom japplikaw dan li ġej: (a) għall-partiti ta’ kontabbiltà 9.5 “klejms oħra fl-Eurosistema (nett)” u 10.4 “obbligazzjonijiet oħrajn fl-Eurosistema (nett)”, il-BĊNi għandhom jidentifikaw l-assi separatament mill-obbligazzjonijiet u għandhom jirrapportawhom fuq bażi grossa; (b) fejn il-partita ta’ kontabbiltà 14 “kontijiet ta’ rivalutazzjoni”, għandha tiġi rrapportata fuq bażi grossa għall-finijiet ta’ kontabbiltà, il-BĊNi għandhom jirrapportaw fuq bażi netta għall-iskopijiet statistiċi; (c) fejn il-BĊNi jirrivalutaw il-portafolli tat-titoli tagħhom fuq bażi ta’ kull xahar jew aktar frekwenti, għal kopijiet interni, kif imsemmi fl-Artikolu 9(2) tal-Linja Gwida (UE) 2016/2249 tal-Bank Ċentrali Ewropew (BĊE/2016/34) ( 5 ), dawk ir-rivalutazzjonijiet għandhom ikunu riflessi fit-tagħrif statistiku rrapportat skont il-paragrafu 2 fuq bażi ta’ kull xahar; (d) mingħajr preġudizzju għall-valutazzjonijiet applikati għal finijiet ta’ kontabilità, il-BĊNi għandhom japplikaw waħda mill-valwazzjonijiet li ġejjin għar-rapportar ta’ titoli miżmuma u maħruġa: (i) valutazzjonijiet tas-suq kif imsemmija fil-paragrafu 38 tal-Kapitolu 7 tal-Anness A għar-Regolament (UE) Nru 549/2013 tal-Parlament Ewropew u tal-Kunsill ( 6 ); jew (ii) valutazzjonijiet ta’ kontabilità skont ir-regoli tal-kontabiltà armonizzati fl-Artikolu 9 tal-Linja Gwida (UE) 2016/2249 (BĊE/2016/34) fejn il-valutazzjonijiet ta’ kontabilità ma jkunx differenti b’mod sinifikanti mill-valur tas-suq.

5. Fir-rigward tal-karta tal-bilanċ tal-BĊE, it-tagħrif statistiku msemmi f’dan l-Artikolu għandu jsir disponibbli mill-qasam reponsabbli tal-BĊE lid-Direttorat Ġenerali tal-Istatistika tal-BĊE.

6. It-tagħrif statistiku li għandu jiġi rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30. It-taghrif statistiku dwar l-aġġustamenti ta’ riklassifikazzjoni u ta’ rivalutazzjoni għandu jiġi rrapportat skont l-Anness I ta’ din il-Linja Gwida.

Artikolu 4

Tagħrif statistiku li għandu jiġi rrapportat fuq il-partiti tal-karta tal-bilanċ ta’ MFIs oħrajn

1. Il-BĊNi għandhom jirrapportaw lill-BĊE l-partiti tal-karta tal-bilanċ ta’ MFIs oħrajn li ġejjin: (a) l-ammonti pendenti tal-aħħar tax-xahar speċifikati fit-Tabella 1 fil-Parti 2 tal-Anness I tar-Regolament (UE) 2021/379 (BĊE/2021/2), bl-eċċezzjoni tal-obbligazzjonijiet ta’ depożitu rrapportati biss minn istituzzjonijiet ta’ kreditu soġġetti għal rekwiżiti ta’ riżerva; (b) l-ammonti pendenti fl-aħħar tat-trimestru speċifikati fit-Tabelli 2, 3 u 4 fil-Parti 3 tal-Anness I tar-Regolament (UE) 2021/379 (BĊE/2021/2); (c) l-ammonti pendenti tal-aħħar tax-xahar fuq titolizzazzjonijiet u trasferimenti ta’ self oħrajn speċifikati fit-Tabella 5b fil-Parti 5 tal-Anness I tar-Regolament (UE) 2021/379 (BĊE/2021/2); (d) l-ammonti pendenti tal-aħħar tax-xahar u l-aħħar tat-trimestru speċifikati fit-Tabella 2 fil-Parti 1 tal-Anness II ta’ din il-Linja Gwida sa fejn id-data tkun disponibbli, inkluż fuq bażi tal-aħjar stima, meta d-data tkun disponibbli; (e) l-ammonti pendenti tal-aħħar tat-trimestru speċifikati fit-Tabella 3 fil-Parti 1 tal-Anness II ta’ din il-Linja Gwida sa fejn id-data tkun disponibbli, inkluż fuq bażi tal-aħjar stima, meta d-data tkun disponibbli.

2. Il-BĊNi għandhom jirrapportaw lill-BĊE t-tagħrif statistiku li ġej dwar l-aġġustamenti tar-rivalutazzjoni ta’ MFIs oħra: (a) l-aġġustamenti ta’ rivalutazzjoni ta’ kull xahar speċifikati fit-Tabella 1A fil-Parti 4 tal-Anness I tar-Regolament (UE) 2021/379 (BĊE/2021/2); (b) l-aġġustamenti ta’ rivalutazzjoni ta’ kull xahar speċifikati fit-Tabella 5b fil-Parti 5 tal-Anness I tar-Regolament (UE) 2021/379 (BĊE/2021/2); (c) l-aġġustamenti ta’ rivalutazzjoni trimestrali speċifikati fit-Tabella 2A fil-Parti 4 tal-Anness I tar-Regolament (UE) 2021/379 (BĊE/2021/2); (d) l-aġġustamenti ta’ rivalutazzjoni ta’ kull xahar u trimestrali speċifikati fit-Tabella 2 fil-Parti 1 tal-Anness II ta’ din il-Linja Gwida fuq bażi tal-aħjar stima, fejn id-data tkun disponibbli; (e) l-aġġustamenti ta’ rivalutazzjoni trimestrali speċifikati fit-Tabella 3 fil-Parti 1 tal-Anness II ta’ din il-Linja Gwida fuq bażi tal-aħjar stima, fejn id-data tkun disponibbli.

3. Il-BĊNi għandhom jirrapportaw lill-BĊE t-tagħrif statistiku li ġej dwar l-aġġustamenti tar-riklassifikazzjoni ta’ MFIs oħra: (a) l-aġġustamenti ta’ riklassifikazzjoni ta’ kull xahar fir-rigward ta’ kull partita tal-ammont pendenti rapportata skont il-paragrafu 1 (a); (b) l-aġġustamenti ta’ riklassifikazzjoni ta’ kull xahar fir-rigward ta’ kull partita tal-ammont pendenti rapportata skont il-paragrafu 1 (c); (c) l-aġġustamenti ta’ riklassifikazzjoni trimestrali fir-rigward ta’ kull partita ta’ ammont pendenti speċifikati fit-Tabella 2 fil-Parti 3 tal-Anness I tar-Regolament (UE) 2021/379 (BĊE/2021/2), bl-eċċezzjoni tal-partiti li jirreferu għal tqassim ta’ self skont il-maturitajiet residwi; (d) l-aġġustamenti ta’ riklassifikazzjoni ta’ kull xahar u trimestrali speċifikati fit-Tabella 2 fil-Parti 1 tal-Anness II ta’ din il-Linja Gwida fuq bażi tal-aħjar stima, fejn id-data tkun disponibbli; (e) l-aġġustamenti ta’ riklassifikazzjoni trimestrali speċifikati fit-Tabella 3 fil-Parti 1 tal-Anness II ta’ din il-Linja Gwida fuq bażi tal-aħjar stima, fejn id-data tkun disponibbli;

4. Il-BĊNi għandhom jirrapportaw lill-BĊE t-tagħrif statistiku dwar it-trasferimenti ta’ self nett ta’ kull xahar kif speċifikat fit-Tabella 5a fl-Anness I tar-Regolament (UE) 2021/379 (BĊE/2021/2).

5. Il-BĊNi għandhom jirrapportaw lill-BĊE t-tagħrif statistiku li ġej, fejn disponibbli, dwar self titolizzat jew ittrasferit b’xi mod ieħor minn MFIs li huma moqdija minn mhux MFIs: (a) l-ammonti pendenti fl-aħħar tax-xahar ta’ self moqdi minn mhux MFIs kif speċifikati fit-Tabella 1 fil-Parti 2 tal-Anness II ta’ din il-Linja Gwida; (b) it-tranżazzjonijiet finanzjarji ta’ kull xahar fl-ammonti pendenti ta’ self moqdi minn mhux MFIs, eskluż l-impatt tat-trasferimenti ta’ self kif speċifikat fit-Tabella 1 fil-Parti 2 tal-Anness II ta’ din il-Linja Gwida.

6. Il-BĊNi għandhom jirrapportaw trasferimenti netti, ammonti pendenti, aġġustamenti ta’ rivalutazzjoni u aġġustamenti ta’ riklassifikazzjoni kif speċifikat fit-Tabella 2 fil-Parti 2 tal-Anness II ta’ din il-Linja Gwida fejn il-BĊNi taw struzzjonijiet lill-MFIs biex jinkludu fir-rapportar tal-Blokk 1 tat-Tabelli 5a u 5b fil-Parti 5 tal-Anness I tar-Regolament (UE) 2021/379 (BĊE/2021/2) self trasferit minn MFI meta MFI domestiku ieħor jaġixxi bħala servizzjant, skont is-Sezzjoni 2.3 fil-Parti 5 tal-Anness I tar-Regolament (UE) 2021/379 (BĊE/2021/2).

7. It-tagħrif statistiku li għandu jiġi rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30. It-tagħrif statistiku dwar l-aġġustamenti ta’ riklassifikazzjoni u ta’ rivalutazzjoni għandu jiġi rrapportat skont l-Anness I ta’ din il-Linja Gwida. Fejn rilevanti, it-tagħrif statistiku li għandu jiġi rrapportat skont dan l-Artikolu għandu jiġi ingrossat skont l-Artikolu 8.

Artikolu 5

Tagħrif statistiku li għandu jiġi rrapportat dwar il-partiti tal-karta tal-bilanċ tal-fondi tas-suq monetarju (MMF)

1. Il-BĊNi għandhom jirrapportaw lill-BĊE tagħrif statistiku dwar l-ammonti pendenti tal-aħħar tat-trimestru tal-karti tal-bilanċ tal-MMF speċifikati fit-Tabelli 1 u 2 fil-Parti 3 tal-Anness II ta’ din il-Linja Gwida.

2. Il-BĊNi għandhom jirrapportaw lill-BĊE tagħrif statistiku dwar l-aġġustamenti ta’ rivalutazzjoni trimestrali speċifikati fit-Tabella 1 fil-Parti 3 tal-Anness II għal din il-Linja Gwida. Meta tingħata deroga skont l-Artikolu 9(6) tar-Regolament (UE) 2021/379 (BĊE/2021/2) lil xi MMFs jew lill-MMFs kollha fir-rigward tar-rapportar ta’ aġġustamenti ta’ rivalutazzjoni, il-BĊNi għandhom jipprovdu informazzjoni fuq bażi tal-aħjar stima meta l-ammonti involuti jkunu sinifikanti.

3. Il-BĊNi għandhom jirrapportaw lill-BĊE tagħrif statistiku dwar l-aġġustamenti ta’ riklassifikazzjoni trimestrali speċifikati fit-Tabella 1 fil-Parti 3 tal-Anness II għal din il-Linja Gwida.

4. It-tagħrif statistiku li għandu jiġi rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30. It-taghrif statistiku dwar l-aġġustamenti ta’ riklassifikazzjoni u ta’ rivalutazzjoni għandu jiġi rrapportat skont l-Anness I ta’ din il-Linja Gwida. Fejn rilevanti, it-tagħrif statistiku li għandu jiġi rrapportat skont dan l-Artikolu għandu jiġi ingrossat skont l-Artikolu 8.

Artikolu 6

Tagħrif statistiku li għandu jiġi rrapportat dwar linji ta’ kreditu mhux miġbuda tal-MFI

1. Il-BĊNi għandhom jirrapportaw lill-BĊE, fuq bażi trimestrali, it-tagħrif statistiku li ġej dwar l-ammonti ta’ linji ta’ kreditu mhux miġbuda mogħtija minn MFIs oħrajn: (a) l-ammonti pendenti speċifikati fit-Tabella 1 fil-Parti 4 tal-Anness II għal din il-Linja Gwida relatati mal-karta tal-bilanċ tal-aħħar tax-xahar ta’ kull xahar tat-trimestru; jew (b) l-ammonti pendenti speċifikati fit-Tabella 1 fil-Parti 4 tal-Anness II ta’ din il-Linja Gwida relatati mal-karta tal-bilanċ tal-aħħar tax-xahar għall-aħħar xahar tat-trimestru. Għall-finijiet tal-ewwel subparagrafu, il-BĊNi għandhom jirrapportaw tagħrif statistiku meta jkun disponibbli tagħrif attwali. Fejn ma tkunx disponibbli l-ebda informazzjoni attwali, il-BĊNi għandhom jirrapportaw stimi.

2. Il-BĊNi għandhom jirrapportaw lill-BĊE tagħrif statistiku dwar l-aġġustamenti tar-riklassifikazzjoni fir-rigward ta’ kull ammont pendenti rrapportat skont il-paragrafu 1, fuq bażi tal-aħjar sforz.

3. Il-BĊNi għandhom jirrapportaw tagħrif statistiku dwar linji ta’ kreditu mhux miġbuda tal-MFI b’referenza għal waħda jew it-tnejn milli ġejjin, fejn possibbli: (a) ‘ammont li ma jidhirx fil-karta tal-bilanċ’ kif definit fl-Anness IV tar-Regolament (UE) Nru 2016/867 (BĊE/2016/13); (b) ‘faċilitajiet ta’ kreditu mhux miġbudin’ ikklassifikati bħala ‘riskju medju’, ‘riskju medju/baxx’ u ‘riskju baxx’, kif imsemmi fl-Anness 1 tar-Regolament (UE) Nru 575/2013. Fejn il-BĊNi ma jirrapportawx it-tagħrif statistiku b’referenza għall-punti (a) u (b) tal-ewwel subparagrafu, il-BĊNi għandhom jirrapportaw it-tagħrif statistiku b’referenza għad-definizzjonijiet rilevanti nazzjonali.

4. It-tagħrif statistiku li għandu jiġi rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30. It-taghrif statistiku dwar l-aġġustamenti ta’ riklassifikazzjoni għandu jiġi rrapportat skont l-Anness I ta’ din il-Linja Gwida. Fejn rilevanti, it-tagħrif statistiku li għandu jiġi rrapportat skont dan l-Artikolu għandu jiġi ingrossat skont l-Artikolu 8.

Artikolu 7

Tagħrif statistiku li għandu jiġi rrapportat fuq self MFI lil korporazzjonijiet mhux finanzjarji skont l-attività ekonomika

1. Il-BĊNi għandhom jirrapportaw lill-BĊE, fejn disponibbli, tagħrif statistiku dwar l-ammonti pendenti tal-aħħar tat-trimestru ta’ self MFI lil korporazzjonijiet mhux finanzjarji taż-żona tal-euro mqassmim skont l-attività ekonomika wara l-klassifikazzjoni statistika ta’ attivitajiet ekonomiċi fl-Unjoni (NACE Rev 2) ( 7 ) skont il-Parti 5 tal-Anness II ta’ din il-Linja Gwida.

2. Il-BĊNi għandhom jagħtu spjegazzjonijiet lill-BĊE, fuq talba, dwar l-impatt tar-riklassifikazzjonijiet fuq ammonti pendenti rrapportati skont il-paragrafu 1, inklużi aġġustamenti ta’ riklassifikazzjoni rrapportati skont l-Artikolu 4(3).

3. It-tagħrif statistiku li għandu jiġi rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30.

Artikolu 8

Ingrossar tal-partiti tal-karta tal-bilanċ MFI

1. Fejn il-BĊNi jagħtu derogi lill-MFIs skont il-paragrafi 1, 2, 4, 6 u 7 tal-Artikolu 9 tar-Regolament (UE) 2021/379 (BĊE/2021/2), il-BĊNi għandhom jingrossaw it-tagħrif statistiku miġbur skont dak ir-Regolament biex jirrappreżentaw il-popolazzjoni kollha li tirrapporta għall-finijiet tal-kompilazzjoni tat-tagħrif statistiku ta’ kull xahar u trimestrali li għandu jiġi rrapportat lill-BĊE skont din it-Taqsima.

2. Meta l-BĊNi jingrossaw tagħrif statistiku skont il-paragrafu 1, huma għandhom japplikaw mill-inqas waħda minn dawn li ġejjin: (a) għal tagħrif dwar tqassim nieqes, għandhom jinġiebu stimi bl-applikazzjoni ta’ proporzjonijiet bbażati fuq subsett tal-popolazzjoni ta’ rappurtar attwali li hija kkunsidrata iktar rappreżentattiva tal-istituzzjonijiet tad-”denb” kif ġej: (i) Il-BĊNi tal-Istati Membri li l-kontribuzzjoni tagħhom lill-karta ta’ bilanċ MFI taż-żona euro aggregata taqbeż 2 % għandhom jiddeterminaw dan is-subsett biex it-total tal-karta tal-bilanċ tal-entitajiet fis-subsett ma jaqbiżx 35 % tal-karta tal-bilanċ MFI aggregata nazzjonali. (ii) Il-BĊNi tal-Istati Membri li l-kontribuzzjoni tagħhom lill-karta tal-bilanċ MFI aggregata taż-żona tal-euro ma taqbiżx 2 % għandhom jiddeterminaw dan is-subsett sabiex it-total tal-karta tal-bilanċ tal-entitajiet fis-subsett ma jaqbiżx 35 % tal-karta tal-bilanċ MFI aggregata nazzjonali, sakemm l-ingrossar skont dan l-approċċ ma jġarrabx spejjeż sinifikanti għall-BĊN, f’liema każ il-BĊN jista’ japplika proporzjonijiet ibbażati fuq il-popolazzjoni attwali tar-rapportar minflok; (iii) ir-rekwiżiti li jiddeterminaw is-subsettijiet tal-popolazzjoni attwali li tirrapporta msemmija fis-subparagrafi (i) u (ii) ma għandhomx japplikaw meta l-karti tal-bilanċ tal-istituzzjonijiet li għalihom jingħataw id-derogi ma jaqbżux 1 % tal-karta tal-bilanċ MFI aggregata nazzjonali. F’każijiet bħal dawn, il-BĊN jista’ minflok japplika proporzjonijiet ibbażati fuq il-popolazzjoni attwali li tirrapporta; (b) fl-applikazzjoni tal-punt (a), kemm l-istituzzjonijiet tad-“denb” u s-subsett tal-popolazzjoni ta’ rapportar attwali jistgħu jinqasmu f’gruppi differenti b’referenza għat-tip ta’ istituzzjoni; (c) meta l-kontribuzzjoni kkombinata tal-MMFs mogħtija derogi skont l-Artikolu 9(1) tar-Regolament (UE) 2021/379 (BĊE/2021/2) taqbeż it-30 % tal-karta tal-bilanċ MMF nazzjonali, il-BĊNi għandhom jingrossaw it-tagħrif statistiku relatat mal-MMFs separatament mill-korporazzjonijiet li jaċċettaw id-depożiti u skont waħda minn dawn li ġejjin: (i) Il-BĊNi għandhom jużaw it-tagħrif statistiku miġbur minn MMFs li ma jingħatawx derogi skont l-Artikolu 9(1) tar-Regolament (UE) 2021/379 (BĊE/2021/2) meta dak it-tagħrif statistiku jkun rappreżentattiv biżżejjed għall-finijiet ta’ ingrossar; (ii) Il-BĊNi għandhom jagħmlu stima ta’ karta tal-bilanċ għas-settur tal-MMF minn sorsi alternattivi ta’ informazzjoni, mill-inqas darba fis-sena, u jużawha bħala l-bażi għall-ingrossar fejn l-MMFs kollha jingħataw derogi skont l-Artikolu 9(1) tar-Regolament (UE) 2021/379 (BĊE/2021/2), jew jekk it-tagħrif statistiku miġbur mill-MMFs li ma jingħatawx derogi skont l-Artikolu 9(1) tar-Regolament (UE) 2021/379 (BĊE/2021/2) ma tkunx rappreżentattiva biżżejjed għall-finijiet ta’ ingrossar; (d) meta t-tagħrif statistiku miġbur skont ir-Regolament (UE) 2021/379 (BĊE/2021/2) bi frekwenza aktar baxxa jew b’tempestività aktar tard mit-tagħrif statistiku li għandu jiġi rrapportat lill-BĊE skont din il-Linja Gwida, il-BĊNi għandhom jistmaw it-tagħrif statistiku għall-perjodi neqsin billi jew: (i) tiġi ripetuta l-informazzjoni meta r-riżultati jkunu wrew li huma adegwati, jew (ii) jiġu applikati tekniki ta’ stima statistika biex jitqiesu kwalunkwe tendenza jew xejriet staġonali; Għall-finijiet tal-punti (a) sa (d), il-proporzjonijiet jew kwalunkwe kalkolu intermedju ieħor użat għall-ingrossar jistgħu jiġu derivati minn informazzjoni miksuba minn awtoritajiet superviżorji meta dik l-informazzjoni tkun allinjata biżżejjed mat-tagħrif statistiku li għandu jiġi ingrossat.

3. Meta l-BĊNi jkunu taw deroga lill-MFIs skont l-Artikolu 9(7) tar-Regolament (UE) 2021/379 (BĊE/2021/2), għandhom jingrossaw billi jagħmlu stima tat-tagħrif statistiku trimestrali li għandu jiġi rrapportat lill-BĊE skont l-Artikolu 4 kif ġej: (a) fejn il-BĊNi jiġbru tagħrif statistiku mill-MFIs skont ir-Regolament (UE) 2021/379 (BĊE/2021/2) bi frekwenza aktar baxxa minn trimestrali, huma jistgħu jużaw dak it-tagħrif statistiku għall-finijiet tal-istima tat-tagħrif statistiku għall-perjodi neqsin, jew jistgħu japplikaw tekniki ta’ stima statistika xierqa biex iqisu kwalunkwe tendenzi jew xejriet staġjonali; (b) fejn il-BĊNi jiġbru tagħrif statistiku mill-MFIs skont ir-Regolament (UE) 2021/379 (BĊE/2021/2) f’livell aktar aggregat, huma jistgħu jużaw dak it-tagħrif statistiku għall-finijiet ta’ stima tat-tagħrif statistiku li għandu jiġi rrapportat lill-BĊE skont l-Artikolu 4, jew jistgħu jużaw tqassim xieraq bħala bażi għal dawn l-istimi; (c) fejn il-BĊNi jiġbru tagħrif statistiku trimestrali skont ir-Regolament (UE) 2021/379 (BĊE/2021/2) minn MFIs li jkopri mill-inqas 80 % tad-depożiti, self u investimenti f’titoli ta’ dejn u ishma/unitajiet ta’ fondi ta’ investiment, kollettivament, ta’ residenti fl-Istat Membru mhux taż-żona tal-euro li fir-rigward tagħhom tapplika d-deroga, huma għandhom jistmaw it-tagħrif statistiku li għandu jiġi rrapportat fuq dik il-bażi; jew (d) fejn il-BĊNi jistmaw it-tagħrif statistiku li għandu jiġi rrapportat fuq il-bażi ta’ sorsi alternattivi, huma għandhom jagħmlu l-aġġustamenti meħtieġa biex iqisu l-kunċetti u d-definizzjonijiet differenti applikati skont ir-Regolament (UE) 2021/379 (BĊE/2021/2) kif imqabbla ma’ dawk applikati f’dawk is-sorsi alternattivi.

Artikolu 9

Tempestività

1. Il-BĊNi għandhom jirrapportaw lill-BĊE t-tagħrif statistiku ta’ kull xahar imsemmi f’din it-Taqsima sal-għeluq tan-negozju fil-15-il jum tax-xogħol wara t-tmiem tax-xahar li għalih jirreferi t-tagħrif, skont l-Artikolu 7(2) tar-Regolament (UE) 2021/379 (BĊE/2021/2) u l-kalendarju tar-rapportar imsemmi fl-Artikolu 32.

2. Il-BĊNi għandhom jirrapportaw lill-BĊE t-tagħrif statistiku trimestrali msemmi f’din it-Taqsima sa tmiem il-ġurnata tax-xogħol tat-28 jum tax-xogħol wara t-tmiem tat-trimestru li għalih jirrelata t-tagħrif, skont l-Artikolu 7(3) tar-Regolament (UE) 2021/379 (BĊE/2021/2) u l-kalendarju tar-rapportar imsemmi fl-Artikolu 32.

Artikolu 10

Reviżjonijiet

1. Il-BĊNi jistgħu jirrevedu t-tagħrif statistiku rrapportat skont din it-Taqsima kif ġej: (a) reviżjonijiet għat-tagħrif statistiku l-aktar reċenti u preċedenti ta’ kull xahar irrapportat skont l-Artikoli 3 u 4 jistgħu jiġu sottomessi lill-BĊE fi kwalunkwe ħin; (b) reviżjonijiet għall-aħħar tagħrif statistiku trimestrali rrapportat skont l-Artikoli 3 u 4 jistgħu jiġu sottomessi lill-BĊE fi kwalunkwe ħin; (c) reviżjonijiet għat-tagħrif statistiku rrapportat skont l-Artikoli 3 u 4 minbarra r-reviżjonijiet imsemmija fil-punti (a) u (b) jistgħu jiġu sottomessi lill-BĊE barra l-perjodu ta’ produzzjoni ta’ kull xahar; (d) reviżjonijiet għat-tagħrif statistiku rrapportat skont l-Artikoli 5 sa 7 jistgħu jiġu sottomessi lill-BĊE fi kwalunkwe ħin. Il-BĊNi jistgħu, wara li jinnotifikaw lill-BĊE, jirrevedu t-tagħrif statistiku msemmi fil-punt (c) matul perjodu ta’ produzzjoni ta’ kull xahar fejn ir-reviżjonijiet itejbu b’mod sinifikanti l-kwalità tat-tagħrif statistiku. Il-BĊE jista’ jipproċessa dawn ir-reviżjonijiet wara dak il-perjodu ta’ produzzjoni ta’ kull xahar. Il-BĊE għandu jinforma lill-BĊN rilevanti meta l-ipproċessar ta’ dawk ir-reviżjonijiet jiġi pospost sa wara l-perjodu ta’ produzzjoni ta’ kull xahar.

2. Il-BĊNi għandhom jipprovdu spjegazzjonijiet lill-BĊE għar-reviżjonijiet sottomessi skont il-paragrafu 1 fuq talba. Il-BĊNi għandhom jipprovdu wkoll spjegazzjonijiet lill-BĊE fiż-żewġ każijiet li ġejjin: (a) Il-BĊNi għandhom jipprovdu spjegazzjonijiet għal reviżjonijiet ta’ mill-inqas EUR 5 biljun (f’valur assolut) u għandhom jipprovdu dawk l-ispjegazzjonijiet fl-istess ħin tar-reviżjonijiet u fi kwalunkwe każ qabel l-għeluq tal-produzzjoni tad-data mill-BĊE għal dak il-perjodu ta’ produzzjoni; (b) meta l-BĊNi jissottomettu reviżjonijiet matul perjodu ta’ produzzjoni ta’ kull xahar skont it-tieni subparagrafu tal-paragrafu 1, għandhom jingħataw spjegazzjonijiet fil-ħin tar-rapportar. L-ispjegazzjonijiet ippreżentati skont l-ewwel subparagrafu għandhom jindikaw jekk ir-reviżjonijiet li jaffettwaw is-serje rrapportata humiex finali jew jistgħux ikunu soġġetti għal reviżjoni ulterjuri.







TAQSIMA 3

RATI TA’ IMGĦAX TAL-MFI

Artikolu 11

Tagħrif statistiku li għandu jiġi rrapportat dwar statistika tar-rati tal-imgħax tal-MFI

1. Il-BĊNi għandhom jirrapportaw lill-BĊE l-informazzjoni li ġejja dwar ir-rati tal-imgħax applikati minn MFIs għal depożiti u self fir-rigward ta’ unitajiet domestiċi u korporazzjonijiet mhux finanzjarji (‘rati tal-imgħax MFI’ jew ‘MIR’): (a) tagħrif statistiku nazzjonali ta’ kull xahar fir-rigward ta’ ammonti pendenti u negozju ġdid kif speċifikat fl-Appendiċi 1 u 2 tal-Anness I tar-Regolament (UE) Nru 1072/2013 (BĊE/2013/34); (b) it-tagħrif statistiku nazzjonali ta’ kull xahar fir-rigward ta’ negozju ġdid speċifikat fil-Parti 1 tal-Anness III ta’ din il-Linja Gwida. It-tagħrif statistiku rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30. Il-BĊNi għandhom jirrapportaw dak it-tagħrif skont il-Parti 3 tal-Anness III ta’ din il-Linja ta’ Gwida fejn applikabbli.

▼M1

2. Il-BĊNi jistgħu jagħtu derogi minn kull wieħed minn dawn ir-rekwiżiti ta’ rapportar statistiċi relatati mar-rati tal-imgħax dwar, u l-volumi tan-negozju ta’, self kollateralizzat jew iggarantit lil korporazzjonijiet mhux finanzjarji: (a) l-indikaturi 62 sa 79 fit-Tabella 3 tal-Appendiċi 2 tal-Anness I tar-Regolament (UE) Nru 1072/2013 (BĊE/2013/34): u (b) l-indikaturi 81, 83 u 85 fit-Tabella 4 tal-Appendiċi 2 tal-Anness I tar-Regolament (UE) Nru 1072/2013 (BĊE/2013/34).

dment li l-volum tan-negozju aggregat nazzjonali tas-selfiet totali fil-kategorija korrispondenti tad-daqs tas-self u l-perjodu inizjali tal-kategorija tal-iffissar tar-rata tal-imgħax, kif stipulat fl-indikaturi 37 sa 54 fit-Tabella 2 tal-Appendiċi 2 tal-Anness I tar-Regolament (UE) Nru 1072/2013 (BĊE/2013/34), jirrappreżenta inqas minn:

(i) 10 % tal-volum tan-negozju aggregat nazzjonali tas-somma tas-selfiet kollha fl-istess kategorija tad-daqs; u

(ii) 2 % tal-volum tan-negozju aggregat taż-żona tal-euro għall-istess daqs u l-istess perijodu inizzjali tal-kategorija tal-iffissar tar-rata tal-imgħax.

Id-derogi mogħtija mill-BĊNi skont dawn il-paragrafu għandhom ikunu mingħajr preġudizzju għall-Artikolu 4 tar-Regolament (UE) Nru 1072/2013 (BĊE/2013/34).

▼B

3. Meta derogi huma mogħtija skont il-paragrafu 2, il-livelli msemmija fih għandhom jiġu vverifikati mill-BĊNi fuq bażi annwali.

Artikolu 12

Ingrossar tal-istatistiċi tar-rata tal-imgħax tal-MFI

▼M1

1. Fejn it-tagħrif statistiku dwar l-MIR riċevut mill-BĊNi ma jirrappreżentax il-popolazzjoni attwali li tirrapporta minħabba l-użu tal-kampjunar, il-BĊNi għandhom jagħżlu u jżommu l-kampjun u jingrossaw it-tagħrif statistiku dwar il-volumi tan-negozju l-ġdid biex jiżguraw li 100 % tal-popolazzjoni li tirrapporta ta’ referenza tkun rappreżentata, kif speċifikat fil-Parti 2 tal-Anness III ta’ din il-Linja Gwida.

▼B

2. Meta l-BĊNi jagħtu derogi għar-rekwiżiti ta’ rapportar dwar l-istatistika tar-rati tal-imgħax MFI skont l-Artikolu 4 tar-Regolament (UE) Nru 1072/2013 (BĊE/2013/34) jew l-Artikolu 11(2) ta’ din il-Linja Gwida, it-tagħrif statistiku rrapportat skont l-Artikolu 11(1) ta’ din il-Linja Gwida għandu jiġi trasferit għall-perjodi ta’ kull xahar neqsin billi jiġu applikati tekniki ta’ stima statistika xierqa biex jitqiesu x-xejriet fl-informazzjoni jew ix-xejriet staġjonali.

Artikolu 13

Tempestività

Il-BĊNi għandhom jirrapportaw lill-BĊE t-tagħrif statistiku imsemmi fl-Artikolu 11 sal-għeluq tan-negozju fid-19-il jum tax-xogħol wara t-tmiem tax-xahar li għalih jirreferi t-tagħrif, skont l-Artikolu 3(4) tar-Regolament (UE) Nru 1072/2013 (BĊE/2013/34) u l-kalendarju tar-rapportar imsemmi fl-Artikolu 32.

Artikolu 14

Reviżjonijiet

1. Il-BĊNi jistgħu jirrevedu t-tagħrif statistiku rrapportat skont din it-Taqsima fi kwalunkwe ħin ħlief matul il-perjodu ta’ produzzjoni rilevanti, fejn il-BĊNi jistgħu jirrevedu biss it-tagħrif statistiku rrapportat għall-perjodu ta’ referenza preċedenti.

Il-BĊNi jistgħu, wara li jinnotifikaw lill-BĊE, jirrevedu t-tagħrif statistiku rrapportat skont din it-Taqsima matul il-perjodu ta’ produzzjoni rilevanti fejn ir-reviżjonijiet itejbu b’mod sinifikanti l-kwalità tat-tagħrif statistiku. Il-BĊE jista’ jipproċessa dawn ir-reviżjonijiet wara dak il-perjodu ta’ produzzjoni. Il-BĊE għandu jinforma lill-BĊN rilevanti meta l-ipproċessar ta’ dawk ir-reviżjonijiet jiġi pospost sa wara l-perjodu ta’ produzzjoni ta’ kull xahar.

2. Il-BĊNi għandhom jipprovdu fuq talba mill-BĊE l-ispjegazzjonijiet li ġejjin għal reviżjonijiet ippreżentati skont il-paragrafu 1: (a) spjegazzjonijiet għal reviżjonijiet li jtejbu b’mod sinifikanti l-kwalità tat-tagħrif statistiku rrapportat lill-BĊE; (b) spjegazzjonijiet għal reviżjonijiet ta’ tagħrif statistiku rrapportat lill-BĊE għal perjodi ta’ qabel ix-xahar ta’ referenza preċedenti. L-ispjegazzjonijiet ippreżentati skont l-ewwel subparagrafu għandhom jindikaw jekk ir-reviżjonijiet li jaffettwaw is-serje rrapportata humiex finali jew jistgħux ikunu soġġetti għal reviżjoni ulterjuri.







TAQSIMA 4

PARTITI INDIVIDWALI TAL-KARTA TAL-BILANĊ MFI U RATI TAL-IMGĦAX

Artikolu 15

Identifikazzjoni tal-istituzzjonijiet ta’ kreditu li għalihom għandu jiġi rrapportat tagħrif statistiku individwali

1. Il-BĊNi għandhom jirrapportaw tagħrif statistiku stabbilit fl-Artikolu 16 għal istituzzjonijiet ta’ kreditu li huma residenti fl-Istati Membri taż-żona tal-euro, ħlief għal dawn li ġejjin: (a) istituzzjonijiet ta’ kreditu mhux MFI; (b) istituzzjonijiet tad-“denb”; u (c) istituzzjonijiet ta’ kreditu li għandhom assi totali ugwali għal jew inqas minn EUR 100 miljun, fejn il-Kunsill Governattiv tal-BĊE ta permess lill-BĊN rilevanti skont il-paragrafu 2. Għall-finijiet tar-rapportar ta’ tagħrif statistiku lill-BĊE skont l-Artikolu 16, il-BĊN rilevanti jista’ jirrapporta tagħrif statistiku għal gruppi ta’ istituzzjonijiet ta’ kreditu. Dawk il-gruppi ta’ istituzzjonijiet ta’ kreditu għandhom jiġu identifikati mill-BĊNi f’konsultazzjoni mal-BĊE.

2. Il-Kunsill Governattiv tal-BĊE jista’ jagħti permess biex jiġi applikat il-limitu msemmi fil-paragrafu 1(c) fuq talba mill-BĊN rilevanti fejn il-piż tar-rapportar għal dak il-BĊN ikun affettwat b’mod sproporzjonat. Fejn il-Kunsill Governattiv tal-BĊE jikkunsidra li l-piż tar-rapportar għal dak il-BĊN ma jkunx għadu affettwat b’mod sproporzjonat, huwa jista’ jirtira dak il-permess fuq talba mill-BĊN rilevanti.

3. data dwar Istituzzjonijiet u Affiljati (RIAD) stabbilit skont il-Linja Gwida (UE) 2018/876 tal-Bank Ċentrali Ewropew (BĊE/2018/16) ( Il-BĊNi għandhom jirreġistraw l-istituzzjonijiet ta’ kreditu u l-gruppi ta’ istituzzjonijiet ta’ kreditu msemmija fil-paragrafu 1 fir-Reġistru ta’dwar Istituzzjonijiet u Affiljati (RIAD) stabbilit skont il-Linja Gwida (UE) 2018/876 tal-Bank Ċentrali Ewropew (BĊE/2018/16) ( 8 ).

4. Il-BĊNi għandhom jirreġistraw l-istituzzjonijiet ta’ kreditu u l-gruppi ta’ istituzzjonijiet ta’ kreditu msemmija fil-paragrafu 1 li huma istituzzjonijiet ewlenin għall-fini ta’ din it-Taqsima fejn tapplika kwalunkwe waħda minn dawn li ġejjin: (a) l-istituzzjoni ta’ kreditu hija membru tal-bord ta’ istituzzjonijiet ta’ kreditu li għalihom ġiet trażmessa data individwali tal-MFI lill-BĊE għall-perjodu ta’ referenza Jannar 2021 skont l-Artikolu 17a(1) tal-Linja Gwida ECB/2014/15; (b) l-istituzzjoni ta’ kreditu tkun istituzzjoni ta’ kreditu ġdida li tirriżulta minn fużjoni, akkwiżizzjoni jew riorganizzazzjoni korporattiva oħra li tinvolvi istituzzjoni ewlenija waħda jew aktar li sseħħ wara d-dħul fis-seħħ ta’ din il-Linja Gwida; (c) l-istituzzjoni ta’ kreditu hija residenti ta’ Stat Membru li jadotta l-euro wara d-dħul fis-seħħ ta’ din il-Linja Gwida u hija identifikata bħala istituzzjoni ewlenija mill-Kunsill Governattiv tal-BĊE, f’konsultazzjoni mal-Kumitat tal-Istatistika. Fejn il-Kunsill Governattiv tal-BĊE jidentifika istituzzjonijiet ewlenin skont il-punt (c) tal-ewwel subparagrafu, huwa għandu jinnotifika lill-BĊN rilevanti b’dan.

5. Meta l-BĊNi jkunu ngħataw permess biex jeskludu istituzzjonijiet ta’ kreditu li għandhom assi totali ugwali għal jew inqas minn EUR 100 miljun skont il-paragrafu 1(c), huma għandhom jirrevedu l-assi totali tal-istituzzjonijiet ta’ kreditu mill-inqas darba kull tliet snin u jirreġistraw l-informazzjoni fir-RIAD skont dan. Il-Kunsill Governattiv għandu jiġi infurmat bir-riżultati ta’ dik ir-reviżjoni mingħajr dewmien żejjed.

▼M1

6. Il-Kunsill Governattiv tal-BĊE jista’ jiddelega lill-Bord Eżekuttiv is-setgħa li jagħti jew jirtira l-permess biex japplika l-livell limitu msemmi fil-paragrafu 1(c) skont il-paragrafu 2. Meta jeżerċita dik is-setgħa ddelegata, il-Bord Eżekuttiv għandu jikkunsidra jekk il-piż tar-rapportar għall-BĊN relevanti jkunx affettwat b’mod sproporzjonat fin-nuqqas tal-livell limitu.

▼B

7. Fejn il-Bord Eżekuttiv jeżerċita s-setgħa delegata lilu skont il-paragrafu 6, huwa għandu jinforma lill-Kunsill Governattiv mingħajr dewmien żejjed dwar kwalunkwe deċiżjoni meħuda.

Artikolu 16

Tagħrif statistik li għandu jiġi rrapportat fuq partiti individwali tal-karta tal-bilanċ MFI u rati tal-imgħax (IBSI u IMIR)

1. Il-BĊNi għandhom jirrapportaw lill-BĊE tagħrif statistiku miġbur skont ir-Regolament (UE) 2021/379 (BĊE/2021/2) fuq il-partiti individwali tal-karta tal-bilanċ (IBSI) tal-istituzzjonijiet ta’ kreditu msemmija fl-Artikolu 15(1) li ġejjin: (a) l-ammonti pendenti fl-aħħar tax-xahar speċifikati fit-Tabelli 1 u 2 tal-Anness IV ta’ din il-Linja Gwida; (b) l-ammonti pendenti fl-aħħar tat-trimestru speċifikati fit-Tabelli 1 u 2 tal-Anness IV ta’ din il-Linja Gwida; Fejn il-BĊNi jiġbru t-tagħrif statistiku msemmi fil-punt (b) tal-ewwel subparagrafu fuq bażi ta’ kull xahar, huma jistgħu minflok jirrapportaw lill-BĊE l-ammonti pendenti tal-aħħar tax-xahar għal dawk il-partiti.

2. Il-BĊNi għandhom jirrapportaw lill-BĊE s-“sensieli anċillari” ta’ kull xahar speċifikati fit-Tabelli 1 u 2 fl-Anness IV għal din il-Linja Gwida relatata mal-karta tal-bilanċ tal-istituzzjonijiet ta’ kreditu msemmija fl-Artikolu 15(1), skont l-Anness I ta’ din il-Linja Gwida. Dawk is-sensieli anċillari għandhom jinkludu waħda jew it-tnejn minn dawn li ġejjin: (a) aġġustamenti ta’ rivalutazzjoni u ta’ riklassifikazzjoni; (b) trasferimenti ta’ self.

3. Il-BĊNi għandhom jirrapportaw lill-BĊE t-tagħrif statistiku li ġej dwar ir-rata tal-imgħax individwali MFI (IMIR) miġbur skont ir-Regolament (UE) Nru 1072/2013 (BĊE/2013/34) mill-istituzzjonijiet ewlenin imsemmija fl-Artikolu 15(4): (a) ir-rati tal-imgħax ta’ kull xahar applikati għall-ammonti pendenti ta’ depożiti denominati f’euro ta’ u self lil unitajiet domestiċi u korporazzjonijiet mhux finanzjarji residenti fiż-żona tal-euro speċifikati fit-Tabella 3 fl-Anness IV ta’ din il-Linja Gwida; (b) il-volumi ta’ negozju ġodda ta’ kull xahar ta’ depożiti ddenominati f’euro ta’ u self lil unitajiet domestiċi u korporazzjonijiet mhux finanzjarji residenti fiż-żona tal-euro speċifikati fit-Tabella 3 fl-Anness IV ta’ din il-Linja Gwida; (c) ir-rati tal-imgħax ta’ kull xahar applikati għal volumi ta’ negozju ġodda ta’ depożiti ddenominati f’euro ta’ u self lil unitajiet domestiċi u korporazzjonijiet mhux finanzjarji residenti fiż-żona tal-euro speċifikati fit-Tabella 3 fl-Anness IV ta’ din il-Linja Gwida.

4. Meta jiġi rrapportat tagħrif statistiku għal gruppi ta’ istituzzjonijiet ta’ kreditu msemmija fl-Artikolu 15(1), il-BĊNi għandhom japplikaw dan li ġej: (a) l-ammonti pendenti rrapportati mill-BĊNi skont il-paragrafu 1 għandhom jiġu kkalkulati bħala s-somma tal-ammonti pendenti tal-membri individwali tal-grupp; (b) is-sensiela anċillari rrapportata mill-BĊNi skont il-paragrafu 2 għandha tiġi kkalkolata bħala s-somma tas-sensiela anċillari tal-membri individwali tal-grupp; (c) ir-rati tal-imgħax irrapportati mill-BĊNi skont il-paragrafu 3 għandhom ikunu kkalkulati bħala medji ppeżati, filwaqt li l-volum tal-grupp huwa kkalkulat bħala s-somma ta’ volumi individwali. Jekk il-BĊN jiġbor l-informazzjoni dwar il-grupp fuq bażi ta' istituzzjoni b'istituzzjoni, il-medji tar-rata tal-imgħax għandhom ikopru biss l-istituzzjonijiet li huma inklużi fil-kampjun nazzjonali tal-MIR u mhumiex soġġetti għal derogi; l-istess approċċ japplika għall-volumi tal-grupp.

5. Il-BĊNi għandhom jipprovdu spjegazzjonijiet lill-BĊE, fuq talba u fuq il-bażi tal-aħjar sforz, dwar fużjonijiet u akkwiżizzjonijiet, riorganizzazzjonijiet korporattivi oħra u trasferimenti ta’ self li seħħew matul ix-xahar ta’ referenza li għandhom impatt fuq it-tagħrif statistiku tal-istituzzjonijiet ewlenin irrapportati skont dan l-Artikolu.

6. Il-BĊE jista’ juża u jikkondividi fi ħdan l-Eurosistema l-ispjegazzjonijiet ipprovduti skont il-paragrafu 5 sabiex jappoġġa l-analiżi tad- data filwaqt li jqis ir-reġim ta’ kunfidenzjalità applikabbli.

Artikolu 17

Tempestività

1. Il-BĊi għandhom jirrapportaw lill-BĊE t-tagħrif statistiku rrapportat skont il-paragrafi 1 u 2 tal-Artikolu 16 għall-istituzzjonijiet ewlenin imsemmija fl-Artikolu 15(4) sal-għeluq tan-negozju fil-15-il jum tax-xogħol wara l-perjodu ta’ referenza li għalih jirreferu, u skont il-kalendarju tar-rapportar imsemmi fl-Artikolu 32. Jekk dan ma jkunx il-każ, il-BĊNi għandhom jirrapportaw it-tagħrif statistiku lill-BĊE sal-għeluq tan-negozju fl-20 jum tax-xogħol wara l-perjodu ta’ referenza li għalih jirreferu, u skont il-kalendarju tar-rapportar imsemmi fl-Artikolu 32.

2. Il-BĊi għandhom jirrapportaw lill-BĊE t-tagħrif statistiku rrapportat skont l-Artikolu 16(3) sal-għeluq tan-negozju fid-19-il jum tax-xogħol wara l-perjodu ta’ referenza li għalih jirreferu, u skont il-kalendarju tar-rapportar imsemmi fl-Artikolu 32.

Artikolu 18

Reviżjonijiet

1. Fejn il-BĊNi jirrevedu t-tagħrif statistiku skont l-Artikolu 10, huma għandhom ukoll, fejn rilevanti, jirrevedu t-tagħrif statistiku IBSI rrapportat skont il-paragrafi 1 u 2 tal-Artikolu 16.

2. Reviżjonijiet għat-tagħrif statistiku rrapportat skont il-paragrafi 1 u 2 tal-Artikolu 16 relatati ma’ istituzzjonijiet ta’ kreditu li mhumiex istituzzjonijiet ewlenin għandhom jiġu rrapportati mill-BĊNi fuq bażi tal-aħjar sforz.

3. Fejn il-BĊNi jirrevedu t-tagħrif statistiku skont l-Artikolu 14, huma għandhom ukoll, fejn rilevanti, jirrevedu t-tagħrif statistiku IMIR irrapportat skont l-Artikolu 16(3).

4. Il-BĊNi għandhom jipprovdu spjegazzjonijiet lill-BĊE, fuq talba, għal reviżjonijiet sottomessi skont dan l-Artikolu.







TAQSIMA 5

RIŻERVI MINIMI TAL-ISTITUZZJONIJIET TA' KREDITU

Artikolu 19

Tagħrif statistiku li għandu jiġi rrapportat dwar il-bażi ta’ riżerva

1. Il-BĊNi għandhom jirrapportaw lill-BĊE t-tagħrif statistiku dwar l-ammonti pendenti tal-aħħar tax-xahar speċifikati fit-Tabella 1 fil-Parti 1 tal-Anness V għal din il-Linja Gwida relatata mal-bażi ta’ riżerva aggregata tal-istituzzjonijiet ta’ kreditu kif ikkalkolati skont ir-Regolament (UE) 2021/378 (BĊE/2021/1).

2. It-tagħrif statistiku rrapportat skont il-paragrafu 1 għandu jiġi derivat mit-tagħrif statistiku stabbilit fir-Regolament 2021/379 (BĊE/2021/2) li jinġabar mill-BĊN minn istituzzjonijiet ta’ kreditu li huma soġġetti għal riżervi minimi skont ir-Regolament (UE) 2021/378 (BĊE/2021/1).

Għal dawk l-istituzzjonijiet ta’ kreditu li huma istituzzjonijiet ta’ “denb”, il-BĊNi għandhom jużaw fil-kalkolu tal-bażi ta’ riżerva aggregata tal-aħħar xahar it-tagħrif statistiku tal-aħħar trimestru disponibbli wara l-pubblikazzjoni mill-BĊE ta’ tagħrif statistiku trimestrali miġbur skont l-Artikolu 4 ta’ din il-Linja Gwida.

3. Il-BĊNi għandhom jirrapportaw lill-BĊE tagħrif statistiku dwar il-provvediment ta’ somma f’daqqa aggregata speċifikata fit-Tabella 2 fil-Parti 1 tal-Anness V ta’ din il-Linja Gwida li titnaqqas mir-riżervi minimi tal-istituzzjonijiet ta’ kreditu skont l-Artikolu 6(2) tar-Regolament (UE) 2021/378 (BĊE/2021/1).

4. Il-BĊNi jistgħu jirrevedu t-tagħrif statistiku rrapportat skont dan l-Artikolu fi kwalunkwe ħin. Meta r-reviżjonijiet jiġu rrapportati mill-BĊNi skont dan l-Artikolu wara li jkun beda l-perjodu ta’ manutenzjoni, il-BĊE jista’ jagħżel li ma jipproċessax dawk ir-reviżjonijiet.

Meta parti notifikanti tirrevedi l-bażi ta’ riżerva tagħha skont l-Artikolu 7(5) tar-Regolament (UE) 2021/378 (BĊE/2021/1), il-BĊNi għandhom jirrevedu t-tagħrif statistiku rrapportat skont dan l-Artikolu.

Artikolu 20

Tagħrif statistiku li għandu jiġi rrapportat dwar l-istatistika tal-proporzjon makro

Il-BĊNi għandhom jirrapportaw lill-BĊE tagħrif statistiku dwar l-ammonti pendenti tal-aħħar tax-xahar relatati mal-proporzjon makro kif speċifikat fit-tabella fil-Parti 2 tal-Anness V ta’ din il-Linja Gwida.

It-tagħrif statistiku rrapportat skont l-ewwel subparagrafu għandu jinkiseb mill-BĊNi mit-tagħrif statistiku disponibbli ta’ kull xahar miġbur minn istituzzjonijiet ta’ kreditu skont ir-Regolament (UE) 2021/379 (BĊE/2021/2). Meta t-tagħrif statistiku li għand jiġi rrapportat ma jkunx applikabbli għal Stat Membru, il-BĊN rilevanti għandu jirrapporta t-tagħrif statistiku bħala żero.

Artikolu 21

Tempestività

Il-BĊNi għandhom jirrapportaw lill-BĊE t-tagħrif statistiku rilevanti ta’ kull xahar imsemmi fl-Artikoli 19 u 20 sal-għeluq tan-negozju fl-aħħar jum tax-xogħol ta’ qabel ma jibda l-perjodu ta’ manutenzjoni rilevanti, u skont il-kalendarju tar-rapportar imsemmi fl-Artikolu 32.







TAQSIMA 6

ISTITUZZJONIJIET ĠIRO TAL-UFFIĊĊJI POSTALI (POGIS) U GVERN ĊENTRALI

Artikolu 22

Tagħrif statistiku li għandu jiġi rrapportat dwar POGIs u gvern ċentrali

1. Il-BĊNi għandhom jirrapportaw lill-BĊE t-tagħrif statistiku dwar l-ammonti pendenti tal-aħħar tax-xahar speċifikati fit-Tabella 1 fl-Anness VI għal din il-Linja Gwida biex ikopru dawn li ġejjin: (a) POGIs li jirrapportaw skont l-Artikolu 3 tar-Regolament (UE) Nru 1074/2013 (BĊE/2013/39); (b) obbligazzjonijiet monetarji tal-gvern ċentrali u investimenti mill-gvern ċentrali ta’ flus kontanti u titoli maħruġa minn MFIs taż-żona tal-euro.

2. Il-BĊNi m'għandhomx ikunu meħtieġa jirrapportaw tagħrif statistiku skont dan l-Artikolu meta t-tagħrif statistiku msemmi fil-paragrafu 1(a) ma jeżistix u l-assi u l-obbligazzjonijiet imsemmija fil-paragrafu 1(b) ma jeżistux jew huma insinifikanti.

3. Il-BĊNi għandhom jirrapportaw lill-BĊE l-aġġustamenti ta’ riklassifikazzjoni fir-rigward ta’ kull partita ta’ ammont pendenti rrapportata skont il-paragrafu 1, kif speċifikat fit-Tabella 1 fl-Anness VI ta’ din il-Linja Gwida.

4. Il-BĊNi għandhom jirrapportaw lill-BĊE aġġustamenti ta’ rivalutazzjoni, fejn sinifikanti, kif speċifikat fit-Tabella 1 fl-Anness VI ta’ din il-Linja Gwida.

5. It-tagħrif statistiku li għandu jiġi rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30. It-tagħrif statistiku dwar l-aġġustamenti ta’ riklassifikazzjoni u ta’ rivalutazzjoni għandu jiġi rrapportat skont l-Anness I ta’ din il-Linja Gwida.

Artikolu 23

Tempestività

Il-BĊNi għandhom jirrapportaw lill-BĊE t-tagħrif statistiku msemmi f’din it-Taqsima sal-għeluq tan-negozju fil-15-il jum tax-xogħol wara t-tmiem tax-xahar li għalih jirreferi t-tagħrif, skont l-Artikolu 5 tar-Regolament (UE) Nru 1074/2013 (BĊE/2013/39) u l-kalendarju tar-rapportar imsemmi fl-Artikolu 32 ta’ din il-Linja Gwida.

Artikolu 24

Reviżjonijiet

1. Il-BĊNi jistgħu jirrevedu t-tagħrif statistiku rrapportat skont din it-Taqsima kif ġej: (a) reviżjonijiet għat-tagħrif statistiku l-aktar reċenti u preċedenti ta’ kull xahar jistgħu jiġu sottomessi lill-BĊE fi kwalunkwe ħin; (b) reviżjonijiet għat-tagħrif statistiku ta’ kull xahar minbarra dak it-tagħrif statistiku ta’ kull xahar l-aktar reċenti u preċedenti jistgħu jiġu sottomessi barra mill-perjodu ta’ produzzjoni ta’ kull xahar. Il-BĊNi jistgħu, wara li jinnotifikaw lill-BĊE, jirrevedu t-tagħrif statistiku msemmi fil-punt (b) matul perjodu ta’ produzzjoni ta’ kull xahar fejn dan itejjeb b’mod sinifikanti l-kwalità tat-tagħrif. Il-BĊE jista’ jipproċessa dawn ir-reviżjonijiet wara l-perjodu ta’ produzzjoni ta’ kull xahar. Il-BĊE għandu jinforma lill-BĊN rilevanti meta l-ipproċessar ta’ dawk ir-reviżjonijiet jiġi pospost sa wara l-perjodu ta’ produzzjoni ta’ kull xahar.

2. Il-BĊNi għandhom jipprovdu spjegazzjonijiet lill-BĊE għar-reviżjonijiet irrapportati skont il-paragrafu 1 fuq talba u hekk kif ġej: (a) Il-BĊNi għandhom jipprovdu spjegazzjonijiet għal reviżjonijiet ta’ mill-inqas EUR 5 biljun (f’valur assolut) u għandhom jipprovdu dawk l-ispjegazzjonijiet fl-istess ħin tar-reviżjonijiet u fi kwalunkwe każ qabel l-għeluq tal-produzzjoni tad-data mill-BĊE għal dak il-perjodu ta’ produzzjoni; (b) meta l-BĊNi jissottomettu reviżjonijiet matul perjodu ta’ produzzjoni ta’ kull xahar skont it-tieni subparagrafu tal-paragrafu 1, għandhom jingħataw spjegazzjonijiet fil-ħin tar-rapportar. L-ispjegazzjonijiet ippreżentati skont l-ewwel subparagrafu għandhom jindikaw jekk ir-reviżjonijiet li jaffettwaw is-serje rrapportata humiex finali jew jistgħux ikunu soġġetti għal reviżjoni ulterjuri.







TAQSIMA 7

INDIKATURI FINANZJARJI STRUTTURALI (SFIS) TA’ ISTITUZZJONIJIET TA’ KREDITU

Artikolu 25

Tagħrif statistiku li għandu jiġi rrapportat dwar SFIs ta’ istituzzjonijiet ta' kreditu

1. Il-BĊNi għandhom jirrapportaw lill-BĊE l-SFIs dwar istituzzjonijiet ta’ kreditu li huma MFIs kif speċifikat fl-Anness VII għal din il-Linja Gwida. SFIs għandhom jiġu rrapportati fuq bażi aggregata, u vverifikat skont l-Artikolu 30.

Bħala deroga mill-ewwel subparagrafu, il-BĊN jista’ jipprovdi t-tagħrif statistiku msemmi permezz ta’ sorsi ta’ data alternattivi. Il-BĊE jista’ juża dak it-tagħrif biex jikseb l-SFIs ta’ istituzzjonijiet ta’ kreditu, soġġett għal ftehim bejn il-BĊE u l-BĊN.

2. Fejn it-tagħrif statistiku rrapportat skont il-paragrafu 1 ma jinkludix il-popolazzjoni kollha li tirrapporta, il-BĊNi għandhom jingrossaw dak it-tagħrif statistiku biex jirrappreżenta l-popolazzjoni kollha li tirrapporta.

Għall-finijiet tal-ewwel subparagrafu, il-BĊNi għandhom jipprovdu spjegazzjonijiet lill-BĊE.

3. Il-BĊNi jistgħu jirrevedu t-tagħrif irrapportat skont dan l-Artikolu waqt il-perjodu ta’ produzzjoni u jistgħu jagħtu spjegazzjonijiet dwar dawk ir-reviżjonijiet fuq talba tal-BĊE.

Artikolu 26

Tempestività

Il-BĊNi għandhom jirrapportaw lill-BĊE t-tagħrif statistiku annwali għall-SFIs imsemmija fl-Artikolu 25 sal-aħħar ta’ Marzu ta’ kull sena u skont il-kalendarju tar-rapportar imsemmi fl-Artikolu 32 b’referenza għas-sena preċedenti, minbarra l-indikatur ‘numru ta’ impjegati ta’ istituzzjonijiet ta’ kreditu’ li għandu jiġi pprovdut sal-aħħar ta’ Mejju ta’ kull sena u skont il-kalendarju tar-rapportar imsemmi fl-Artikolu 32, b’referenza għas-sena preċedenti.







TAQSIMA 8

ISTITUZZJONIJIET TA’ KREDITU MHUX MFI

Artikolu 27

Tagħrif statistiku li għandu jiġi rrapportat fuq il-partiti tal-karta tal-bilanċ ta’ istituzzjonijiet ta’ kreditu mhux MFI

1. Il-BĊNi għandhom jirrapportaw lill-BĊE il-partiti tal-karta tal-bilanċ ta’ istituzzjonijiet ta’ kreditu mhux MFI li ġejjin: (a) l-ammonti pendenti fl-aħħar tax-xahar speċifikati fit-Tabella 1 fil-Parti 2 tal-Anness I tar-Regolament (EU) 2021/379 (BĊE/2021/2), bl-eċċezzjoni ta’ dan li ġej: (i) obbligazzjonijiet ta’ depożitu rrapportati biss minn istituzzjonijiet ta’ kreditu soġġetti għal rekwiżiti ta’ riżerva; (ii) pożizzjonijiet ta’ pools ta’ flus kontanti nozzjonali; (iii) ishma/unitajiet tal-MMF maħruġa; (iv) partiti li għalihom ingħataw derogi dwar rekwiżiti ta’ rapportar statistiku mill-BĊNi skont l-Artikolu 9(5)(b) tar-Regolament (UE) 2021/379 (BĊE/2021/2); (b) l-ammonti pendenti fl-aħħar tat-trimestru speċifikati fit-Tabelli 2, 3 u 4 fil-Parti 3 tal-Anness I tar-Regolament (UE) 2021/379 (BĊE/2021/2), bl-eċċezzjoni tal-partiti li għalihom ingħataw derogi dwar rekwiżiti ta’ rapportar statistiku mill-BĊNi skont l-Artikolu 9(5)(b) tar-Regolament (UE) 2021/379 (BĊE/2021/2).

2. Il-BĊNi għandhom jirrapportaw lill-BĊE t-tagħrif statistiku segwenti dwar aġġustamenti ta’ rivalutazzjoni ta’ istituzzjonijiet ta’ kreditu mhux MFI: (a) l-aġġustamenti ta’ rivalutazzjoni ta’ kull xahar speċifikati fit-Tabella 1A fil-Parti 4 tal-Anness I tar-Regolament (UE) 2021/379 (BĊE/2021/2), bl-eċċezzjoni ta’ dan li ġej: (i) pożizzjonijiet ta’ pools ta’ flus kontanti nozzjonali; (ii) ishma/unitajiet tal-MMF maħruġa; (iii) partiti li għalihom ingħataw derogi dwar rekwiżiti ta’ rapportar statistiku mill-BĊNi skont l-Artikolu 9(5)(b) tar-Regolament (UE) 2021/379 (BĊE/2021/2); (b) L-aġġustamenti ta’ rivalutazzjoni trimestrali speċifikati fit-Tabella 2A fil-Parti 4 tal-Anness I tar-Regolament (UE) 2021/379 (BĊE/2021/2), bl-eċċezzjoni tal-partiti li għalihom ingħataw derogi dwar rekwiżiti ta’ rapportar statistiku mill-BĊNi skont l-Artikolu 9(5)(b) tar-Regolament (UE) 2021/379 (BĊE/2021/2).

3. Il-BĊNi għandhom jirrapportaw lill-BĊE t-tagħrif statistiku li ġej dwar l-aġġustamenti ta’ riklassifikazzjoni ta’ istituzzjonijiet ta’ kreditu mhux MFI: (a) l-aġġustamenti ta’ riklassifikazzjoni ta’ kull xahar fir-rigward ta’ kull partita tal-ammont pendenti rapportata skont il-paragrafu 1(a); (b) l-aġġustamenti ta’ riklassifikazzjoni trimestrali fir-rigward ta’ kull partita tal-ammont pendenti speċifikati fit-Tabella 2 fil-Parti 3 tal-Anness I tar-Regolament (UE) 2021/379 (BĊE/2021/2), bl-eċċezzjoni tal-partiti li għalihom ingħataw derogi dwar rekwiżiti ta’ rapportar statistiku mill-BĊNi skont l-Artikolu 9(5)(b) tar-Regolament (UE) 2021/379 (BĊE/2021/2).

4. Il-BĊNi m’għandhomx ikunu meħtieġa jirrapportaw tagħrif statistiku skont dan l-Artikolu f’xi wieħed mill-każijiet li ġejjin: (a) ma jkun hemm l-ebda istituzzjoni ta’ kreditu mhux MFI residenti; jew (b) il-BĊN rilevanti ta derogi dwar ir-rapportar ta’ tagħrif statistiku skont l-Artikolu 5(2) tar-Regolament (UE) 2021/379 (BĊE/2021/2) lill-istituzzjonijiet ta’ kreditu mhux MFI residenti kollha skont l-Artikolu 9(5)(a) ta’ dak ir-Regolament.

5. It-tagħrif statistiku li għandu jiġi rrapportat skont dan l-Artikolu għandu jkun fuq bażi aggregata, u vverifikat skont l-Artikolu 30. It-tagħrif statistiku dwar l-aġġustamenti ta’ riklassifikazzjoni u ta’ rivalutazzjoni għandu jiġi rrapportat skont l-Anness I ta’ din il-Linja Gwida.

Artikolu 28

Tempestività

1. Il-BĊNi għandhom jirrapportaw lill-BĊE t-tagħrif statistiku ta’ kull xahar imsemmi f’din it-Taqsima sal-għeluq tan-negozju fil-15-il jum tax-xogħol wara t-tmiem tax-xahar li għalih jirreferi t-tagħrif, skont l-Artikolu 7(2) tar-Regolament (UE) 2021/379 (BĊE/2021/2) u l-kalendarju tar-rapportar imsemmi fl-Artikolu 32 ta’ din il-Linja Gwida.

2. Il-BĊNi għandhom jirrapportaw lill-BĊE t-tagħrif statistiku trimestrali msemmi f’din it-Taqsima sa tmiem il-ġurnata tax-xogħol tat-28 jum tax-xogħol wara t-tmiem tat-trimestru li għalih jirrelata t-tagħrif, skont l-Artikolu 7(3) tar-Regolament (UE) 2021/379 (BĊE/2021/2) u l-kalendarju tar-rapportar imsemmi fl-Artikolu 32 ta’ din il-Linja Gwida.

Artikolu 29

Reviżjonijiet

1. Il-BĊNi jistgħu jirrevedu t-tagħrif statistiku rrapportat skont din it-Taqsima fi kwalunkwe ħin.

2. Il-BĊNi għandhom jipprovdu spjegazzjonijiet lill-BĊE għar-reviżjonijiet sottomessi skont il-paragrafu 1 fuq talba.

L-ispjegazzjonijiet ippreżentati skont l-ewwel subparagrafu għandhom jindikaw jekk ir-reviżjonijiet li jaffettwaw is-serje rrapportata humiex finali jew jistgħux ikunu soġġetti għal reviżjoni ulterjuri.







TAQSIM 9

VERIFIKA, RAPPORTAR TAD-DATA B’LURA U TRAŻMISSJONI

Artikolu 30

Verifika u spjegazzjonijiet

1. Mingħajr preġudizzju għar-Regolament (KE) Nru 2533/98, Regolament (UE) 2021/379 (BĊE/2021/2), Regolament (UE) Nru 1072/2013 (BĊE/2013/34) u Regolament (UE) Nru 1074/2013 (BĊE/2013/39), il-BĊNi għandhom jimmoniterjaw u jiżguraw il-kwalità u l-affidabbiltà tat-tagħrif statistiku disponibbli lill-BĊE skont din il-Linja Gwida.

2. Qabel ma jirrapportaw it-tagħrif statistiku lill-BĊE skont din il-Linja Gwida, il-BĊNi għandhom jivverifikaw li t-tagħrif jissodisfa r-restrizzjonijiet lineari pprovduti u miżmuma mill-BĊE inkluż, fejn rilevanti, restrizzjonijiet lineari relatati mal-konsistenza fil-frekwenzi kollha.

Il-BĊNi għandhom jipprovdu spjegazzjonijiet lill-BĊE fuq talba ta’ kwalunkwe diskrepanza identifikata bis-saħħa ta’ dik il-verifika.

3. Il-BĊNi għandhom jivverifikaw dan li ġej fir-rigward tar-restrizzjonijiet lineari li għandhom x’jaqsmu mal-konsistenza fil-frekwenzi msemmija fil-paragrafu 2: (a) li t-tagħrif statistiku trimestrali huwa konsistenti mat-tagħrif statistiku korrispondenti ta’ kull xahar irrapportat skont l-Artikoli 3 u 4; (b) li t-tagħrif statistiku trimestrali huwa konsistenti mat-tagħrif statistiku korrispondenti ta’ kull xahar irrapportat skont l-Artikolu 27; (c) li t-tagħrif statistiku trimestrali dwar il-partiti tal-karta tal-bilanċ tal-MMFs irrapportat skont l-Artikolu 5 huwa konsistenti mat-tagħrif korrispondenti tal-aħħar tat-trimestru dwar il-partiti tal-karta tal-bilanċ ta’ MFIs oħra irrapportat skont l-Artikolu 4. Fejn it-tagħrif statistiku msemmi fil-punt (a) ma jkunx konsistenti fil-frekwenzi, il-BĊNi għandhom, fuq bażi tal-aħjar sforz, jissottomettu reviżjonijiet ta’ tagħrif statistiku li huwa konsistenti fil-frekwenzi permezz ta’ stima.

4. Il-BĊNi għandhom jimmonitorjaw il-konsistenza, bl-użu tat-tabelli ta’ assoċjazzjoni ddedikati msemmija fl-Artikolu 3(4), bejn l-ammonti pendenti tal-aħħar tax-xahar irrapportati skont l-Artikolu 3(1)(a) u kwalunkwe wieħed mill-ammonti pendenti li ġejjin irrapportati skont il-Linja Gwida (UE) 2016/2249 (BĊE/2016/34): (a) id-dikjarazzjoni finanzjarja ta’ kuljum tal-Eurosistema prodotta għall-aħħar jum tax-xogħol tax-xahar; (b) l-aħħar rendikont finanzjarju ta’ kull ġimgħa diżaggregat tax-xahar rispettiv. Il-BĊNi għandhom jipprovdu lill-BĊE, fuq talba, bir-riżultati tal-monitoraġġ tal-konsistenza msemmi fl-ewwel subparagrafu u spjegazzjonijiet tad-diskrepanzi bejn l-ammonti pendenti.

5. Meta l-BĊNi jirrapportaw in-numru ta’ friegħi u sussidjarji ta’ istituzzjonijiet ta’ kreditu mhux residenti kif speċifikat fl-Anness VII skont l-Artikolu 25, huma għandhom jiżguraw li dan it-tagħrif statistiku jkun konsistenti, mill-1999 ’il quddiem, mal-informazzjoni rreġistrata fil-lista ta’ MFIs għal finijiet statistiċi stabbilita skont l-Artikolu 4 tar-Regolament (UE) 2021/379 (BĊE/2021/2).

6. Il-BĊNi għandhom jipprovdu spjegazzjonijiet fuq talba mill-BĊE dwar l-iżviluppi fit-tagħrif statistiku rrapportat skont din il-Linja Gwida, inklużi interruzzjonijiet fit-tagħrif statistiku rrapportat meta mqabbla mal-perjodu ta’ referenza preċedenti.

7. Fejn il-BĊNi jistmaw tagħrif statistiku li għandu jiġi rrapportat skont din il-Linja Gwida, huma għandhom jipprovdu spjegazzjonijiet lill-BĊE fuq talba.

Artikolu 31

Rekwiżiti ta’ rapportar tad-data b’lura f’każ ta’ adozzjoni tal-euro

1. Meta Stat Membru mhux fiż-żona tal-euro jadotta l-euro wara d-dħul fis-seħħ ta’ din il-Linja Gwida, il-BĊN ta’ dak l-Istat Membru għandu jirrapporta dan li ġej lill-BĊE. (a) tagħrif statistiku dwar l-istatistika tal-partiti tal-karta tal-bilanċ MFI, inkluża l-istatistika tal-karta tal-bilanċ tal-MMF, għall-perjodi ta’ referenza ta’ rapportar kollha sa mill-adeżjoni fl-Unjoni ta’ dak l-Istat Membru u fi kwalunkwe każ għal mill-inqas tliet snin qabel l-adozzjoni tal-euro mill-Istat Membru; (b) tagħrif statistiku dwar l-istatistika tal-partiti tal-karta tal-bilanċ MFI għat-tliet snin qabel l-adeżjoni tal-Istat Membru fl-Unjoni, sakemm ma jkunx miftiehem mod ieħor mal-BĊE.

2. Il-BĊNi tal-Istati Membri li jadottaw l-euro għandhom jikkumpilaw it-tagħrif statistiku msemmi fil-paragrafu 1 daqslikieku l-Istat Membru kien parti miż-żona tal-euro matul il-perjodi ta’ referenza kollha. Għal dan il-għan, il-BĊNi jistgħu jużaw tagħrif statistiku rrapportat lill-BĊE qabel l-adozzjoni tal-euro mill-Istat Membru skont l-iskemi ta’ rapportar adattati mill-BĊE għall-Istati Membri li mhumiex fiż-żona tal-euro. Il-BĊNi għandhom jirrapportaw tagħrif statistiku skont ir-rekwiżiti li kienu applikabbli għall-Istati Membri taż-żona tal-euro fil-perjodi ta’ referenza rispettivi, sakemm il-BĊE u l-BĊN rilevanti ma jaqblux li jeskludu xi tagħrif statistiku.

3. Il-BĊNi tal-Istati Membri taż-żona tal-euro għandhom jirrapportaw lill-BĊE pożizzjonijiet ma’ residenti ta’ Stati Membri li mhumiex fiż-żona tal-euro li jadottaw l-euro wara d-dħul fis-seħħ ta’ din il-Linja Gwida fir-rigward tal-istatistika tal-partiti tal-karta tal-bilanċ MFI li tkopri t-tliet snin qabel dik l-adozzjoni, sakemm ma jkunx miftiehem mod ieħor mal-BĊE. Il-BĊNi għandhom jirrapportaw biss l-ammonti pendenti ta’ kull xahar ta’ dawk il-pożizzjonijiet li ġew irrapportati skont ir-Regolament (UE) 2021/379 (BĊE/2021/2), u li jaqbżu l-EUR 50 miljun. Il-BĊNi jistgħu jirrapportaw ukoll ammonti pendenti ta’ kull xahar ta’ dawk il-pożizzjonijiet li huma taħt il-EUR 50 miljun fuq bażi volontarja.

Artikolu 32

Kalendarju ta’ rapportar

Sa l-aħħar ta’ Settembru ta’ kull sena, il-BĊE għandu jikkomunika d-dati eżatti tat-trażmissjoni lill-BĊNi fil-forma ta’ kalendarju ta’ rapportar. Il-BĊNi għandhom jirrapportaw it-tagħrif statistiku skont din il-Linja Gwida skont dak il-kalendarju ta’ rapportar.

Artikolu 33

Trażmissjoni

1. Il-BĊNi għandhom jittrażmettu t-tagħrif statistiku li għandu jiġi rrapportat skont din il-Linja Gwida b’mod elettroniku, bl-użu tal-mezzi speċifikati mill-BĊE. Il-format tal-messaġġ statistiku żviluppat għal dan l-iskambju elettroniku ta’ tagħrif statistiku għandu jkun il-format miftiehem mis-SEBĊ.

2. Fejn ma japplikax il-paragrafu 1, il-BĊNi jistgħu jużaw mezzi oħra għat-trażmissjoni ta’ tagħrif statistiku bil-kunsens minn qabel tal-BĊE.







TAQSIMA 10

PROĊEDURA TA’ EMENDA SIMPLIFIKATA U PUBBLIKAZZJONI

Artikolu 34

Proċedura ta’ emenda simplifikata

Wara li jqis il-fehmiet tal-Kumitat tal-Istatistika, il-Bord Eżekuttiv tal-BĊE għandu jagħmel kwalunkwe emenda teknika meħtieġa fl-Annessi, sakemm dawk l-emendi la jibdlu l-qafas kunċettwali sottostanti, u lanqas ma jaffettwaw il-piż tar-rapportar tal-aġenti li jirrapportaw fl-Istati Membri. Il-Bord Eżekuttiv għandu jinforma lill-Kunsill Governattiv bi kwalunkwe emenda bħal din mingħajr dewmien żejjed.

Artikolu 35

Pubblikazzjoni

Il-BĊNi m’għandhomx jippubblikaw kontribuzzjonijiet nazzjonali għall-aggregati monetarji taż-żona tal-euro u l-kontropartijiet tagħhom sakemm il-BĊE ma jkunx ippubblika dawn l-aggregati. Meta l-BĊNi jippublikaw dan it-tagħrif, għandhom ikunu l-istess bħall-informazzjoni li kkontribwew għall-aktar pubblikazzjoni reċenti tal-aggregati taż-żona tal-euro. Meta l-BĊNi jirriproduċu aggregati taż-żona tal-euro ppubblikati mill-BĊE, għandhom jirriproduċuhom fedelment.







TAQSIMA 11

L-EWWEL RAPPORTAR U DISPOŻIZZJONIJIET TRANŻITORJI

Artikolu 36

L-ewwel rapportar

1. L-ewwel rapportar għal tagħrif statistiku ta’ kull xahar li għandu jiġi rrapportat skont din il-Linja Gwida għandu jibda bit-tagħrif statistiku għal Jannar 2022.

2. L-ewwel rapportar għal tagħrif statistiku trimestrali li għandu jiġi rrapportat skont din il-Linja Gwida għandu jibda bit-tagħrif statistiku għall-ewwel trimestru tal-2022. It-tagħrif statistiku trimestralili għandu jiġi rrapportat għar-raba’ trimestru ta’ 2021 għandu jiġii rrapportat mal-Partijiet 1, 4, 7, 19 u 20 tal-Anness II għall-Linja Gwida (BĊE/2014/15) dwat statistika monetarja u finanzjarja.

3. L-ewwel rapportar għal tagħrif statistiku annwali li għandu jiġi rrapportat skont din il-Linja Gwida għandu jibda bit-tagħrif statistiku għal 2021.

Artikolu 37

Dispożizzjonijiet tranżitorji

1. Għall-perjodu mill-15 ta’ April 2021 sal-1 ta’ Frar 2022, meta l-BĊNi jirrapportaw informazzjoni dwar l-IBSI skont l-Artikolu 17a tal-Linja Gwida BĊE/2014/15 dwar l-istatistika monetarja u finanzjarja, huma għandhom jidentifikaw l-istituzzjonijiet ta’ kreditu li għalihom din l-informazzjoni għandha tiġi rrapportata skont l-Artikolu 15 ta’ din il-Linja Gwida. Il-BĊNi għandhom jirrapportaw dik l-informazzjoni lill-BĊE skont ir-rekwiżiti ta’ tempestività stabbiliti fl-Artikolu 17 ta’ din il-Linja Gwida għall-perjodu mill-15 ta’ April 2021 sat-1 ta’ Frar 2022.

2. Għall-perjodu mill-15 ta’ April 2021 sal-1 ta’ Frar 2022, fejn il-BĊNi jirrapportaw informazzjoni dwar l-IMIR skont l-Artikolu 17a tal-Linja Gwida BĊE/2014/15 dwar statistika monetarja u finanzjarja, huma għandhom jirrapportaw dik l-informazzjoni għall-istituzzjonijiet ewlenin kif msemmija fl-Artikolu 15(4) ta’ din il-Linja Gwida. Il-BĊNi għandhom jirrapportaw dik l-informazzjoni lill-BĊE skont ir-rekwiżiti ta’ tempestività stabbiliti fl-Artikolu 17 ta’ din il-Linja Gwida għall-perjodu mill-15 ta’ April 2021 sal-1 ta’ Frar 2022.

3. Għall-perjodu mis-26 ta’ Ġunju 2021 sal-1 ta’ Frar 2022, il-BĊNi għandhom jirrapportaw it-tagħrif statistiku miġbur minn istituzzjonijiet ta’ kreditu mhux MFI skont l-Artikolu 16(2) tar-Regolament (UE) 2021/379 (BĊE/2021/2) skont it-Taqsima 8 ta’ din il-Linja Gwida. Il-BĊNi għandhom jirrapportaw dik l-informazzjoni lill-BĊE sa mhux aktar tard mid-29 ta’ April 2022.







TAQSIMA 12

DISPOŻIZZJONIJIET FINALI

Artikolu 38

Dħul fis-seħħ

1. Din il-Linja Gwida għandha tidħol fis-seħħ fil-jum tan-notifika tagħha lill-banek ċentrali nazzjonali tal-Istati Membri li l-munita tagħhom hija l-euro.

2. Il-banek ċentrali nazzjonali tal-Istati Membri li l-munita tagħhom hija l-euro u l-BĊE għandhom jikkonformaw ma' din il-Linja Gwida mill-1 ta’ Frar 2022.

Artikolu 39

Destinatarji

Din il-Linja Gwida hija indirizzata lill-banek ċentrali kollha tal-Eurosistema.









ANNESS I

RAPPORTAR TA’ AĠĠUSTAMENTI U D-DERIVAZZJONI TA’ TRANŻAZZJONIJIET

PARTI 1

Deskrizzjoni ġenerali tal-proċedura għad-derivazzjoni tat-tranżazzjonijiet

It-tranżazzjonijiet finanzjarji huma l-akkwist nett ta’ assi finanzjarji jew it-tiġrib nett ta’ obbligazzjonijiet għal kull tip ta’ strument finanzjarju, jiġifieri s-somma tat-tranżazzjonijiet finanzjarji kollha li jiġru matul il-perjodu ta’ rapportar rilevanti. Il-qafas għad-derivazzjoni tat-tranżazzjonijiet għall-partiti tal-karta tal-bilanċ (BSI) tal-istituzzjonijiet finanzjarji monetarji (MFI) huwa bbażat fuq is-Sistema Ewropea tal-Kontijiet Reġjonali u Nazzjonali (minn hawn’ il quddiem l- “ESA 2010”) stabbilit bir-Regolament (UE) Nru 549/2013 tal-Parlament Ewropew u tal-Kunsill ( 9 ). Id-devjazzjonijiet minn dan l-istandard internazzjonali isiru dwar kemm il-kontenut tad-data u l-ismijiet ta’ kunċetti statistiċi, fejn meħtieġ. Dan l-Anness huwa interpretat skont l-ESA 2010, ħlief jekk ir-Regolament (UE) Nru 2021/379 (BĊE/2021/2) ( 10 ) jew din il-Linja Gwida espliċitament jew impliċitament jieħdu preċedenza fuq id-dispożizzjonijiet tagħha.

Fil-kuntest tal-istatistika BSI, il-BĊE jikkalkola t-tranżazzjonijiet billi jieħu, għal kull partita tal-assi u l-obbligazzjonijiet, id-differenza bejn l-ammonti pendenti fid-dati tal-aħħar tal-perjodu tar-rapportar, u mbagħad jitneħħa l-effett tal-iżviluppi li m’humiex ir-riżultat ta’ tranżazzjonijiet, (‘aġġustamenti’). Dawn huma miġbura fil-kategoriji ewlenin “aġġustamenti ta’ riklassifikazzjoni”, “aġġustamenti ta’ rivalutazzjoni”, u “aġġustamenti tar-rata tal-kambju”. Il-Banek Ċentrali Nazzjonali (BĊNi) jirrapportaw “aġġustamenti ta’ riklassifikazzjoni” u “aġġustamenti ta’ rivalutazzjoni” lill-BĊE biex dawn l-effetti mhux ta’ tranżazzjoni jistgħu jitneħħew fil-kalkolu tat-transazzjonijiet. L-“aġġustamenti tar-rata tal-kambju” huma normalment derivati mill-BĊE. It-tranżazzjonijiet jiġu kkalkulati fuq bażi netta, jiġifieri ma hemm l-ebda rekwiżit li jiġu identifikati t-tranżazzjonijiet finanzjarji grossi jew il-fatturat. It-tranżazzjonijiet finanzjarji ġeneralment għandhom jitkejlu bil-valur tat-tranżazzjoni — il-valur li bih l-assi jiġu akkwistati/disposti u/jew l-obbligazzjonijiet jinħolqu, jiġu likwidati jew skambjati — li mhux neċessarjament ikun l-istess bħall-prezz elenkat fis-suq jew il-valur ġust tal-assi fil-mument tat-tranżazzjoni. Il-valur tat-tranżazzjoni ma jinkludix tariffi għall-ogħti ta’ servizz, tariffi, kummissjonijiet, jew pagamenti simili għas-servizzi mogħtija biex jitwettqu t-tranżazzjonijiet;

Dan l-Anness jirrevedi l-metodoloġija għad-derivazzjoni ta' tranżazzjonijiet fil-kuntest ta' statistika BSI. Il-parti 2 tiffoka fuq il-prinċipji għar-rappurtar ta’ aġġustamenti mill-BĊNi lill-BĊE ( 11 ). Il-parti 3 imbagħad tħares lejn l-adattamenti speċjali li saru fil-qafas tal-kompilazzjoni għall-istatistika dwar il-BSI.

Iktar dettalji u eżempji numeriċi huma pprovduti fil-‘Manwali dwar l-istatistiċi tal-karta tal-bilanċ tal-MFI’ (Manual on MFI balance sheet statistics) ppublikati fuq is-sit web tal-BĊE.

PARTI 2

Rapportar ta’ aġġustamenti mill-BĊNi lill-BĊE

1. Prinċipji sottostanti għall-aġġustamenti

L-aġġustamenti tar-riklassifikazzjoni u tar-rivalutazzjoni huma soġġetti għall-istess sistema ta’ kontabilità b’entrati doppji bħall-ammonti pendenti u għalhekk huma bbilanċjati. Meta partita ta’ bbilanċjar tkun meħtieġa minħabba l-valwazzjonijiet differenti li japplikaw għall-karta tal-bilanċ tal-istatistika, meta mqabbla mal-karta tal-bilanċ tal-kontabbiltà — jiġifieri “diskrepanza statistika/kontabilistika” — din għandha tiġi rreġistrata f’“obbligazzjonijiet li jifdal” (bħala ammont pożittiv jew negattiv, kif xieraq).

Imgħax fuq depożiti, self u titoli ta’ dejn maħruġa u miżmuma għandhom jiġu rreġistrat fuq bażi tad-dovuti, imma ma għandhom qatt jiġu rreġistrati bħala tranżazzjoni bl-istrument ikkonċernat. Għal self u depożiti dan huwa ggarantit mir-rekwiżit speċifikat fil-Parti 2 tal-Anness II għar-Regolament (UE) 2021/379 (BĊE/2021/2) biex jiġi rreġistrat l-imgħax akkumulat fuq dawn l-istrumenti f’“assi li jifdal” u “obbligazzjonijiet li jifdal”. Ir-Regolament, madankollu, ma fih l-ebda regola dwar it-trattament tal-imgħax akkumulat fuq titoli ta’ dejn maħruġa jew miżmuma. Fil-fatt, l-imgħax akkumulat spiss huwa intrinsiku għall-prezzijiet tas-suq u diffiċli biex jiġi sseparat mill-prezz tal-kontabilità hekk kif inhu rrapportat fil-karta tal-bilanċ tal-istatistika. Fl-interess ta’ data koerenti u komparabbli bejn il-pajjiżi, għandu jiġi applikat dan li ġej:

(a) jekk imgħax akkumulat huwa intrinsiku għall-prezz tal-kontabbiltà kif inhu rrapportat fil-karta ta’ bilanċ tal-istatistika, għandu jkun soġġett għal “aġġustamenti ta’ rivalutazzjoni”;

(b) jekk imgħax akkumulat jiġi eskluż mill-ammont pendenti tat-titoli li magħhom għandu x’jaqsam fil-karta ta’ bilanċ tal-istatistika, huwa kklassifikat taħt “assi li jifdal” u “obbligazzjonijiet li jifdal” u mhux trattat bħala aġġustament tar-rivalutazzjoni.

Dan it-trattament issuġġerit huwa rifless ukoll fir-rekwiżiti ta’ rapportar stabbiliti f’din il-Linja Gwida (ara l-Parti 1 tal-Anness II).

Meta jiġi rrapportat aġġustament ta’ kull xahar, dan jista’ jaffettwa t-tqassim tal-partiti rrappurtati kull tliet xhur. Il-konsistenza hija assigurata bejn iż-żewġ settijiet ta’ data, jiġifieri, fejn applikabbli, is-somma ta’ l-aġġustamenti ta’ kull xahar għandha tkun daqs aġġustament trimestrali. Jekk limitu huwa stabbilit għall-aġġustamenti trimestrali, jew l-aġġustamenti trimestrali ma jistgħux jiġu identifikati għal kollox jew fl-istess livell ta’ dettall bħall-aġġustament ta’ kull xahar, l-aġġustament huwa kkalkolat biex jiġu evitati d-diskrepanzi bl-aġġustament irrapportat għad-data ta’ kull xahar.

2. Aġġustamenti ta’ riklassifikazzjoni

“Aġġustamenti ta’ riklassifikazzjoni” jinkludu kwalunkwe bidla fil-karta tal-bilanċ tas-settur ta’ referenza li tirriżulta minn bidliet fil-kompożizzjoni u l-istruttura tal-popolazzjoni li tirrapporta, bidliet fil-klassifikazzjoni tal-istrumenti finanzjarji u l-kontropartijiet, bidliet fid-definizzjonijiet statistiċi u l-korrezzjoni (parzjali) tal-iżbalji tar-rapportar, li kollha kemm huma jagħtu lok għal interruzzjonijiet fis-serje u b’hekk jaffettwaw il-komparabbiltà ta’ żewġ ammonti pendenti fi tmiem il-perjodu suċċessivi. It-tkabbir taż-żona tal-euro jista’ jitqies bħala każ speċjali ta’ riklassifikazzjoni.

Il-BĊNi jirrapportaw data dwar l-aġġustamenti ta’ riklassifikazzjoni, kif speċifikat f’din il-Linja Gwida bl-użu ta’ data rrapportata direttament mill-popolazzjoni li tirrapporta, informazzjoni superviżorja, spezzjonijiet għall-plawsibilità, inkjesti ad hoc (eż. li jkunu relatati ma' min ikun qiegħed fuq barra), ħtiġijiet tal-istatistika nazzjonali, informazzjoni fuq min jingħaqad mal-popolazzjoni li tirrapporta jew min jitlaq minnha, u kwalunkwe sors ieħor disponibbli għalihom. BĊNi jidentifikaw tibdil fl-ammonti pendenti minħabba riklassifikazzjonijiet u jirrapportaw l-ammont nett. Żieda netta fl-ammonti pendenti minħabba riklassifikazzjonijiet tiddaħħal b’sinjal pożittiv, u tnaqqis nett fl-ammonti pendenti b’sinjal negattiv.

Stimi ta’ aġġustamenti ta’ riklassifikazzjoni jistgħu jsiru mill-BĊNi, b’mod partikolari meta l-informazzjoni ma tkunx disponibbli faċilment jew ta’ kwalità fqira. Il-BĊE mhuwiex mistenni li jagħmel aġġustamenti ex post sakemm il-BĊNi ma jidentifikawx tibdil sostanzjali minħabba riklassifikazzjonijiet fid-data finali li ma jistgħux jiġu kkoreġuti fi żmien debitu mill-BĊNi. F’dan il-każ il-BĊE jista’ jagħmel aġġustamenti ex post bi ftehim mal-BĊN rilevanti.

Fil-prinċipju, il-BĊNi jirrapportaw ‘aġġustamenti ta’ riklassifikazzjoni’ għal kull partita speċifikata f’din il-Linja Gwida. F’każijiet fejn l-ammonti ta’ riklassifikazzjoni stmati huma inqas minn EUR 5 miljun għall-karta tal-bilanċ proprja tal-BĊN, jew inqas minn EUR 50 miljun għall-karta tal-bilanċ aggregata ta’ aġenti oħra li jirrapportaw, il-BĊNi jistgħu jirrapportaw ammonti ta’ aġġustament ta’ riklassifikazzjoni ta’ żero jew bħala valur nieqes. Dawn il-limiti huma maħsuba biex jgħinu lill-BĊNi jiddeċiedu jagħmlux kumpilazzjoni ta’ aġġustamenti jew le. Madankollu, meta tinġabar informazzjoni relattivament iddettaljata minkejja l-limitu, jista’ jkun kontroproduttiv li l-BĊN jipprova japplika dak il-limitu. Din il-flessibbiltà hija mingħajr preġudizzju għar-rekwiżit għal konsistenza fid-data rrapportata għall-perjodu ta’ referenza, u bejn id-data ta’ kull xahar u dik trimestrali, kif deskritt hawn taħt.

Fil-limiti definiti mill-politika ta’ reviżjoni, il-BĊNi jikkoreġu żbalji ta’ rapportar f’ammonti pendenti hekk kif l-iżbalji jiġu identifikati. Idealment, il-korrezzjonijiet ineħħu kompletament l-iżball mill-ammonti pendenti, speċjalment fejn l-iżball jaffettwa perjodu wieħed jew medda ta’ żmien limitata. F'dawn iċ-ċirkustanzi, m'hemm l-ebda waqfa fis-serje. Madankollu, meta l-iżball jaffettwa d-data storika u ma ssir l-ebda korrezzjoni tad-data tal-passat jew isir biss għal medda ta’ żmien limitata, imbagħad isseħħ waqfa bejn l-ewwel perjodu biċ-ċifra kkoreġuta u l-aħħar perjodu li jkun fih iċ-ċifra skorretta. F’dan il-każ, il-BĊNi jidentifikaw id-daqs tal-waqfa li ssir u jdaħħlu aġġustament taħt “aġġustamenti ta’ riklassifikazzjoni”. Prattiki simili japplikaw għall-implimentazzjoni ta’ bidliet fid-definizzjonijiet statistiċi li jaffettwaw id-data rrappurtata, kif ukoll għall-korrezzjoni għal waqfiet li jistgħu jkunu minħabba l-introduzzjoni, il-bidla jew l-abbandun ta’ metodi ta’ l-ingrossar.

Il-limitu għat-trattament tat-trasferimenti ta’ assi bħala tranżazzjonijiet huwa definit mill-eżistenza ta’ żewġ unitajiet istituzzjonali separati li jaġixxu bi ftehim reċiproku. Jekk, madankollu, it-trasferimenti jseħħu bħala riżultat tal-ħolqien jew l-għajbien ta’ unità istituzzjonali, dawn għandhom jiġu ttrattati bħala “aġġustamenti ta’ riklassifikazzjoni”. B’mod partikolari, jekk fużjoni jew akkwiżizzjoni twassal għall-għajbien ta’ unità istituzzjonali waħda jew aktar, il-kontropożizzjonijiet kollha li eżistew bejn l-istituzzjonijiet li jkunu qed jingħaqdu jiġu nnettjati fiż-żmien meta l-unitajiet ma jibqgħux jeżistu mis-sistema u l-aġġustamenti tar-riklassifikazzjoni jridu jiġu rrappurtati kif xieraq. Diviżjonijiet korporattivi huma tratti b’mod simetriku.

3. Aġġustamenti ta’ rivalutazzjoni

L-"aġġustmenti ta' rivalutazzjoni" irrapportati skont din il-Linja Gwida huma normalment ikkompilati mill-BĊNi fuq il-bażi ta’ data rapportata direttament mill-popolazzjoni li tirrapporta. Madankollu, il-BĊNi jistgħu jkopru ukoll dawn ir-rekwiżiti tar-rapportar indirettament (eż. billi jiġbru data dwar it-tranżazzjonijiet direttament) jew permezz ta’ data titolu b’titolu jew data oħra rrapportata mill-popolazzjoni li tirrapporta u fi kwalunkwe każ huma permessi li jiġbru data addizzjonali mill-aġenti li jirrapportaw kif meħtieġ.

4. Aġġustamenti tar-rata tal-kambju

Movimenti fir-rati tal-kambju kontra l-euro li jiġru bejn id-dati tar-rapportar ta’ l-aħħar tal-perjodu jagħtu lok għall-bidliet fil-valur tal-assi u l-obbligazzjonijiet tal-valuta barranija meta mfissra f’euro. Il-BĊNi għandhom jirrapportaw l-assi u l-obbligazzjonijiet denominati f’valuta barranija maqluba f’euro bl-użu tar-rati tal-kambju ta’ referenza tal-BĊE prevalenti fil-jum li għalih tirreferi d-data. Peress li kwalunkwe bidla fl-ammonti pendenti li jirriżultaw minn movimenti fir-rati tal-kambju jirrappreżentaw qligħ/telf f’investimenti u mhumiex tranżazzjonijiet finanzjarji, l-effetti ta’ valutazzjoni jeħtieġ li jiġu identifikati sabiex ikunu jistgħu jiġu esklużi mit-tranżazzjonijiet. Aġġustamenti ta’ rivalutazzjoni minħabba r-rata tal-kambju jistgħu jinkludu wkoll tibdiliet fil-valutazzjoni li jirriżultaw minn tranżazzjonijiet fl-assi/obbligazzjonijiet, jiġifieri qligħ/telf realizzat; madankollu, hemm prattiċi nazzjonali diverġenti f’dan ir-rigward.

Il-BĊE normalment jikseb l-aġġustamenti neċessarji tar-rata tal-kambju bbażati fuq l-informazzjoni statistika pprovduta mill-BĊNi. Meta l-BĊNi jkunu f’pożizzjoni li jikkompilaw aġġustamenti fir-rata tal-kambju aktar preċiżi, huma jistgħu minflok jaqblu mal-BĊE li jittrażmettu aġġustamenti fir-rata tal-kambju li se jintużaw mill-BĊE biex jidderiva tranżazzjonijiet.

PARTI 3

Regoli speċjali u adattamenti

1. Fondi tas-suq tal-flus

Il-BĊNi jinkludu data ta’ aġġustamenti dwar fondi tas-suq monetarju (MMFs) meta jissodisfaw l-obbligi ta’ rapportar tagħhom fir-rigward ta’ “aġġustamenti ta’ riklassifikazzjoni” u “aġġustamenti ta’ rivalutazzjoni”. Dawn l-aġġustamenti huma wkoll irrapportati separatament għal MMFs skont l-iskema ta’ rapportar trimestrali dedikata.

Il-BĊNi jirrapportaw aġġustamenti ta’ riklassifikazzjoni meta jkun hemm bidla fil-popolazzjoni li tirrapporta MMF, kif definit fl-Artikolu 2 tar-Regolament (UE) 2021/379 (BĊE/2021/2), li tirriżulta minn emendi fil-kamp ta’ applikazzjoni tal-entitajiet awtorizzati bħala MMFs skont ir-Regolament (UE) 2017/1131 tal-Parlament Ewropew u tal-Kunsill ( 12 ). Bidla fil-popolazzjoni ta’ rapportar MMF li tirriżulta minn bidla fil-politika ta’ investiment ta’ fond tiġi rreġistrata bħala tranżazzjoni finanzjarja u mhux bħala riklassifikazzjoni. Dan jirriżulta mill-fatt li kwalunkwe bidla fil-politika ta’ investiment trid tiġi miftiehma mill-investituri qabel il-bidla u għalhekk titqies bħala deċiżjoni ta’ investiment attiva.

L-Artikolu 9(6) tar-Regolament (UE) 2021/379 (BĊE/2021/2) jipprovdi li l-BĊNi jistgħu jagħtu derogi lill-MMFs kollha jew uħud minnhom fir-rigward tar-rapportar tal-aġġustamenti ta’ rivalutazzjoni. F’dawn il-każijiet, il-BĊNi għandhom madankollu jipprovdu informazzjoni fuq bażi tal-aħjar stima meta l-ammonti involuti jkunu sinifikanti, skont l-Artikolu 5(2) ta’ din il-Linja Gwida.

Il-kalkolu tal-aġġustamenti tar-rivalutazzjoni fuq l-assi tal-MMF isegwi l-proċedura komuni applikabbli għall-MFIs kollha Fuq in-naħa tal-obbligazzjonijiet, bidliet pożittivi fil-valur tal-ishma/unitajiet tal-MMF tradizzjonalment tqiesu bħala tranżazzjonijiet, b’mod parallel mal-pagament (għall-kuntrarju tad-dovuti) tal-imgħax fuq id-depożiti, li jimplika li l-kontroparti tar-rivalutazzjonijiet fuq in-naħa tal-assi ma tkunx “ishma/unitajiet tal-fondi tas-suq monetarju” iżda “obbligazzjonijiet li jifdal”. Madankollu, fir-rigward ta’ każijiet fejn ishma/unitajiet MMF jonqsu fil-prezz bħala riżultat ta’ telf fuq l-assi tal-fond, dan ma jistax jitqabbel mal-pagamenti tal-imgħax. F’dan l-isfond, it-Tabella 1A tal-Parti 4 tal-Anness I tar-Regolament (UE) 2021/379 (BĊE/2021/2) tinkludi rekwiżiti dwar l-aġġustamenti ta’ rivalutazzjoni għall-ishma/unitajiet MMF; il-BĊNi għandhom jużaw din il-partita biex jibbilanċjaw ir-rivalutazzjonijiet tal-prezz fuq in-naħa tal-assi, fejn rilevanti. L-allokazzjoni għandha ssir b’tali mod li tkopri biss ir-rivalutazzjonijiet attwali tal-prezzijiet li huma riflessi bħala bidliet fil-valur tal-ishma/unitajiet MMF.

2. Statistiċi dwar partita tal-karta tal-bilanċ MFI individwali (IBSI)

Skont l-Artikolu 16(2) ta’ din il-Linja Gwida, il-BĊNi jirrapportaw sensiela anċillari li tkopri aġġustamenti ta’ rivalutazzjoni u riklassifikazzjoni (ara l-Parti 2 ta’ dan l-Anness) u trasferimenti ta’ self fuq bażi tal-aħjar sforz.

Sabiex jitnaqqas il-piż tar-rapportar, il-BĊNi jistgħu japplikaw approċċ ta' limitu meta jirrapportaw is-sensiela anċillari. B’mod partikolari, fejn l-ammont assolut tas-sensiela anċillari li għandha tiġi rrapportata jkun taħt il-massimu ta’ EUR 50 miljun u 1 % tal-ammont pendenti rispettiv, jiġifieri limitu = massimu (EUR 50 miljun, 1 % tal-ammont pendenti), il-BĊNi jistgħu minflok jirrapportaw l-ammont bħala żero jew bħala valur nieqes. Dan il-limitu minimu, li japplika wkoll għal gruppi ta' istituzzjonijiet ta' kreditu, huwa indikattiv u jimmira li jgħin lill-BĊNi biex jiddeċiedu jekk jagħmlux aġġustament jew le. Meta l-informazzjoni ma tkunx disponibbli faċilment jew tkun ta’ kwalità fqira, il-BĊN jista’ jiddeċiedi jew li jagħmel stimi jew li jirrapporta valur nieqes.

Barra minn hekk u skont din il-Linja Gwida, il-BĊNi huma meħtieġa biss li jirrapportaw sensiela anċillari għal istituzzjonijiet ta’ kreditu li mhumiex istituzzjonijiet ewlenin sal-punt li t-tagħrif statistiku jinġabar minn dawk l-istituzzjonijiet ta’ kreditu skont ir-Regolament (UE) 2021/379 (BĊE/2021/2). Fejn l-ebda tagħrif statistiku meħtieġ għar-rappurtar ta’ sensiela anċillari ma tkun disponibbli mill-istituzzjonijiet ta’ kreditu li mhumiex istituzzjonijiet ewlenin, il-BĊNi jistgħu jirrapportaw valur nieqes.

3. POGIs u l-gvern ċentrali

Il-BĊNi jirrapportaw, fejn rilevanti, tagħrif statistiku dwar il-POGIs u l-gvern ċentrali li jkopri l-obbligazzjonijiet monetarji tagħhom fil-konfront tal-istituzzjonijiet finanzjarji mhux monetarji residenti fiż-żona tal-euro u l-investimenti tagħhom fi flus kontanti u titoli maħruġin mill-MFIs taż-żona tal-euro skont l-Artikolu 6 ta’ din il-Linja Gwida. Għall-fini tal-kompilazzjoni tat-tranżazzjonijiet, l-aġġustamenti huma, fil-prinċipju, ipprovduti wkoll f’konformità mar-rekwiżiti stabbiliti għall-istatistika tal-karta tal-bilanċ MFI, għalkemm fil-prattika bidliet minħabba tibdil fir-rata tal-kambju jew fil-prezzijiet tas-suq x’aktarx ma jseħħux. Dawn id-data huma rapportati kif indikat fl-Anness VI.









ANNESS II

PARTI 1







Tabella 1 Partiti addizzjonali li għandhom jiġu rrapportati għall-karti tal-bilanċ għal banek ċentrali (1) PARTITI TAL-KARTI TAL-BILANĊ Total Żona tal-euro Il-kumplament tad-dinja Domestiċi Żona tal-euro minbarra domestiċi Mhux MFIs OBBLIGAZZJONIJIET 8. Muniti fiċ-ċirkolazzjoni li minnhom: Karti tal-flus Karti tal-flus tal-euro M (†) Karti tal-flus ta' denominazzjoni nazzjonali (2) M (†) li minnhom: Muniti Muniti ddenominati f'euro M (†) Muniti f’denominazzjonijiet nazzjonali (2) M (†) 9. Depożiti 9.1.e Depożiti ta’ matul il-lejl (euro) M 9.1.x Depożiti ta’ matul il-lejl (muniti barranin) M 10. Ishma/unitajiet ta’ MMFs 11. Titoli ta’ dejn maħruġa sa sena (3) M M M 12. Kapital u riżervi 13. Obbligazzjonijiet li jifdal li minnhom: partiti tranżitorji M li minnhom: partiti ta’ sospensjoni M li minnhom: obbligazzjonijiet intra-Eurosistema dwar karti tal-flus tal-euro fiċ-ċirkolazzjoni M li minnhom: dispożizzjonijiet li jirrappreżentaw obbligazzjonijiet kontra partijiet terzi M li minnhom: ekwità netta tal-unitajiet domestiċi f'riżervi ta' fondi tal-pensjoni (4) Q (#) li minnhom: aġġustament għal diskrepanzi statistiċi/tal-kontabilità (5) M (#) Kontraparti ta’ SDRs M (#) ASSI 1. Flus kontanti 2. Self li minnu: depożiti relatati mar-riżerva internazzjonali miżmuma mal-BĊE (6) M 3. Titoli ta’ dejn miżmuma li minnhom: imgħax akkumulat fuq it-titoli ta' dejn miżmuma (7) Q 4. Ekwità 5. Ishma/unitajiet ta’ fondi ta’ investiment 6. Assi mhux finanzjarji 7. Assi li jifdal li minnhom: partiti tranżitorji M li minnhom: partiti ta’ sospensjoni M li minnhom: pretensjonijiet intra-Eurosistema fuq karti tal-flus tal-euro fiċ-ċirkolazzjoni M li minnhom: ħlas minn qabel ta’ premiums tal-assigurazzjoni u riżervi għal pretensjonijiet pendenti (8) Q (#) li minnhom: pretensjonijiet relatati ma’ muniti fiċ-ċirkolazzjoni maħruġa mill-gvern ċentrali M li minnhom: imgħax akkumulat fuq it-titoli ta' dejn miżmuma (7) Q Deheb u ammonti riċevibbli f’deheb (deheb monetarju biss) M (#) Ammonti riċevibbli minn FMI — drittijiet ta’ ġbid, SDRs, oħrajn M (#) ( 1 ) Ammonti pendenti li għandhom jiġu rrapportati għall-partiti kollha. Aġġustamenti ta’ riklassifikazzjoni u ta’ rivalutazzjoni li għandhom jiġu rrapportati għaċ-ċelloli mmarkati (#). Aġġustamenti ta’ riklassifikazzjoni biss li għandhom jiġu rrapportati għaċ-ċelloli mmarkati (†). ( 2 ) Karti tal-flus u muniti denominati fil-muniti nazzjonali ta' qabel li jibqgħu pendenti wara l-adozzjoni tal-euro. Id-data għandha tiġi rrapportata għal tal-anqas 12-il xahar wara t-tkabbir. ( 3 ) Li għandu jiġi rrapportat biss jekk il-fenomenu huwa applikabbli. ( 4 ) Dispożizzjonijiet li jirrappreżentaw obbligazzjonijiet kontra parti terzi li huma obbligazzjonijiet tal-MFIs ma' unitajiet domestiċi fil-forma ta’ provvedimenti tekniċi stabbiliti sabiex jipprovdu pensjonijiet lill-impjegati. Tipikament, dan jirreferi għal fondi tal-pensjoni tal-impjegati li ma jkunux ġew esterjorizzati lil istituzzjoni indipendenti. ( 5 ) Din il-partita tirrappreżenta aġġustament, f’termini netti, magħmula biex tiġi bbilanċjata l-karta tal-bilanċ tal-istatistika għal diskrepanzi bejn il-valutazzjonijiet statistiċi u ta’ kontabbiltà ta’ assi u obbligazzjonijiet rrapportati. ( 6 ) Din il-partita tinkludi l-pretensjonijiet tal-BĊNi ddenominati f’euro ekwivalenti għat-trasferiment ta’ riżervi ta’ munita barranija mill-BĊNi lill-BĊE. ( 7 ) Dovuti li għandhom jiġu rrapportati fi ħdan iit-titoli ta’ dejn jew fl-assi li jifdal skont il-prattiċi nazzjonali. ( 8 ) Il-parti ta’ primjums gross imħallsa mill-MFIs li għandha tiġi allokata għall-perjodu ta’ kontabbiltà li jmiss flimkien ma’ pretensjonijiet minn MFIs li għadhom mhux saldati.







Tabella 2 Partiti addizzjonali li għandhom jiġu rrapportati għall-kartzża tal-bilanċ ta’ MFIs oħrajn (1) PARTITI TAL-KARTI TAL-BILANĊ Total Żona tal-euro Il-kumplament tad-dinja Domestiċi Żona tal-euro minbarra domestiċi Mhux MFIs OBBLIGAZZJONIJIET 8. Muniti fiċ-ċirkolazzjoni 9. Depożiti li minnhom: obbligazzjoni tal-kontroparti għal self mhux dekontabilizzat (2) M M M 9.1.e Depożiti ta’ matul il-lejl (euro) M 9.1.x Depożiti ta’ matul il-lejl (muniti barranin) M 10. Ishma/unitajiet ta’ MMFs 11. Titoli ta’ dejn maħruġin (3) sa sena M (#) M (#) M (#) Iktar minn sena u sa sentejn M (#) M (#) M (#) Euro sa sena M (#) M (#) M (#) Iktar minn sena u sa sentejn M (#) M (#) M (#) Muniti barranin sa sena M (#) M (#) M (#) Iktar minn sena u sa sentejn M (#) M (#) M (#) li minnhom: imgħax akkumulat fuq titoli ta' dejn maħruġa (4) Q 12. Kapital u riżervi 13. Obbligazzjonijiet li jifdal li minnhom: partiti tranżitorji M li minnhom: partiti ta’ sospensjoni M li minnhom: dispożizzjonijiet li jirrappreżentaw obbligazzjonijiet kontra partijiet terzi M li minnhom: ekwità netta tal-unitajiet domestiċi f'riżervi ta' fondi tal-pensjoni (5) Q (#) li minnhom: imgħax akkumulat fuq titoli ta' dejn maħruġa (4) Q li minnhom: aġġustament għal diskrepanzi statistiċi/tal-kontabilità (6) M (#) ASSI 1. Flus kontanti 2. Self 3. Titoli ta’ dejn miżmuma li minnhom: imgħax akkumulat fuq it-titoli ta' dejn miżmuma (4) Q 4. Ekwità 5. Ishma/unitajiet ta’ fondi ta’ investiment 6. Assi mhux finanzjarju 7. Assi li jifdal li minnhom: partiti tranżitorji M li minnhom: partiti ta’ sospensjoni M li minnhom: ħlas minn qabel ta’ premiums tal-assigurazzjoni u riżervi għal pretensjonijiet pendenti (7) Q (#) li minnhom: imgħax akkumulat fuq it-titoli ta' dejn miżmuma (4) Q ( 1 ) Ammonti pendenti li għandhom jiġu rrapportati għall-partiti kollha. Aġġustamenti ta’ riklassifikazzjoni u ta’ rivalutazzjoni li għandhom jiġu rrapportati għaċ-ċelloli mmarkati (#). Aġġustamenti ta’ riklassifikazzjoni biss li għandhom jiġu rrapportati għaċ-ċelloli mmarkati (†). ( 2 ) Dawn il-partiti jirrappreżentaw l-obbligazzjoni tal-kontroparti lejn self titolizzat iżda mhux dekontabilizzat mill-karta tal-bilanċ MFI skont l-istandards ta' kontabilità applikabbli. ( 3 ) Bla ħsara għal ftehim bejn il-BĊE u BĊN, ma huwiex meħtieġ li din is-serje tiġi rrapportata mill-BĊN meta l-BĊE juża sorsi tad-data alternattivi. ( 4 ) Dovuti li għandhom jiġu rrapportati fil-kategorija ta' strument korrispondenti jew fil-bqija tal-assi/bqija tal-obbligazzjonijiet b'konformità mal-prattiċi nazzjonali. ( 5 ) Dispożizzjonijiet li jirrappreżentaw obbligazzjonijiet kontra partijiet terzi li huma obbligazzjonijiet tal-MFIs ma' unitajiet domestiċi fil-forma ta’ provvedimenti tekniċi stabbiliti sabiex jipprovdu pensjonijiet lill-impjegati. Tipikament, dan jirreferi għal fondi tal-pensjoni tal-impjegati li ma jkunux ġew esterjorizzati lil istituzzjoni indipendenti. ( 6 ) Din il-partita tirrappreżenta aġġustament, f’termini netti, magħmula biex tiġi bbilanċjata l-karta tal-bilanċ tal-istatistika għal diskrepanzi bejn il-valutazzjonijiet statistiċi u ta’ kontabbiltà ta’ assi u obbligazzjonijiet rrapportati. ( 7 ) Il-parti ta’ premiums gross imħallsa mill-MFIs li għandha tiġi allokata għall-perjodu ta’ kontabbiltà li jmiss flimkien ma’ pretensjonijiet minn MFIs li għadhom mhux saldati.







Tabella 3 Self li jingħata lil intermedjarji finanzjarji oħrajn taż-żona euro + awżiljari finanzjarji + istituzzjonijiet finanzjarji kaptivi u dawk li jisilfu l-flus (S.125+S.126+S.127) Ammonti pendenti, aġġustament ta’ rivalutazzjoni u aġġustamenti ta’ riklassifikazzjoni (trimestrali) PARTITI TAL-KARTA TAL-BILANĊ A. Domestiċi B. Żona tal-euro minbarra domestiċi Total Intermedjarji finanzjarji oħra (S.125) Awżiljarji finanzjarji (S.126) Istituzzjonijiet finanzjarji kaptivi u dawk li jisilfu l-flus (S.127) Total Intermedjarji finanzjarji oħra (S.125) Awżiljarji finanzjarji (S.126) Istituzzjonijiet finanzjarji kaptivi u dawk li jisilfu l-flus (S.127) ASSI Self sa sena iktar minn sena u sa 5 snin aktar minn 5 snin

PARTI 2

Tabella 1

Self ittrasferit minn MFIs domestiċi b’impatt fuq stokks ta’ self irrapportati (1) moqdi minn mhux MFIs

Ammonti pendenti u tranżazzjonijiet finanzjarji, bl-esklużjoni tal-impatt ta' trasferimenti ta' self (ta’ kull xahar)

Tabella 2

Self trasferit sservizzjati minn MFI domestiku li mhuwiex it-trasferent (1)

Trasferimenti netti, ammonti pendenti, aġġustamenti ta’ riklassifikazzjoni u aġġustamenti ta’ rivalutazzjoni (ta’ kull xahar) (2)

PARTI 3

Tabella 1

Tagħrif statistiku li għandu jiġi rrapportat dwar il-partiti tal-karta tal-bilanċ MMF

Ammonti pendenti, aġġustament ta’ rivalutazzjoni u aġġustamenti ta’ riklassifikazzjoni (trimestrali)







Tabella 2 Partiti fil-karta tal-bilanċ MMF - Analiżi skont il-munita Ammonti pendenti (trimestrali) PARTITI TAL-KARTA TAL-BILANĊ Valuti kollha Euro Valuti oħrajn GBP USD JPY CHF ASSI Self Bqija tad-dinja Titoli ta' dejn miżmuma Domestiċi maħruġa minn MFIs maħruġa minn mhux MFIs Żona tal-euro minbarra domestiċi maħruġa minn MFIs maħruġa minn mhux MFIs Bqija tad-dinja Rekwiżiti (trimestrali) indirizzati lill-MFIs bir-Regolament (UE) 2021/379 (BĊE/2021/2).

PARTI 4







Tabella 1 Statistika dwar linji ta’ kreditu mhux miġbuda tal-MFI Ammonti pendenti u aġġustamenti ta’ riklassifikazzjoni Partiti mhux fuq il-karta tal-bilanċ A. Domestiċi B. Żona tal-euro minbarra domestiċi Ċ. Bqija tad-dinja Linji ta’ kreditu mhux miġbuda Total MFIs (S.121+S.122+ S.123) Gvern ġenerali (S.13) Fondi ta’ investiment li mhumiex MMF (S.124) Intermedjarji finanzjarji oħrajn + awżiljari finanzjarji + istituzzjonijiet finanzjarji kaptivi u dawk li jisilfu l-flus (S.125+S.126+S.127) Korporazzjonijiet tal-assigurazzjoni (S.128) Fondi tal-pensjoni (S.129) Korporazzjonijiet mhux finanzjarji (S.11) Unitajiet domestiċi + istituzzjonijiet mingħajr skop ta' qligħ li jservu l-unitajiet domestiċi (S.14 + S.15)

PARTI 5

Self lil korporazzjonijiet mhux finanzjarji skont il-fergħa ta’ attività

Il-BĊNi jew jirrapportaw data għal taqsimiet individwali skont il-Mudell I, jew, jekk id-data ma tkunux disponibbli għat-taqsimiet individwali, skont il-Mudell II.

Il-BĊNi jirrapportaw ammonti pendenti fir-rigward ta’ self lil korporazzjonijiet mhux finanzjarji domestiċi u, meta disponibbli, self lil korporazzjonijiet mhux finanzjarji ta’ Stati Membri taż-żona tal-euro oħrajn, separatament. Id-data kollha tiġi rrapportata f’miljuni ta’ EUR.







Mudell I Mudell II 1 A. Agrikultura, foresterija u sajd 1 A. Agrikultura, foresterija u sajd 2 B. Minjieri u barrieri 2 B. Minjieri u barrieri 3 C. Manifattura 3 C. Manifattura 4 D. Provvista ta’ elettriku, gass, stim u arja kundizzjonata 4 D. Provvista ta’ elettriku, gass, stim u arja kundizzjonata + E. Provvista ta’ ilma, dranaġġ, maniġġjar tal-iskart u attivitajiet ta’ rimedju 5 E. Provvista ta’ ilma, dranaġġ, maniġġjar tal-iskart u attivitajiet ta’ rimedju 6 F. Kostruzzjoni 5 F. Kostruzzjoni 7 G. Kummerċ bl-ingrossa u bl-imnut. Tiswija ta’ vetturi bil-mutur u muturi 6 G. Kummerċ bl-ingrossa u bl-imnut. Tiswija ta’ vetturi bil-mutur u muturi 8 I. Attivitajiet ta’ akkomodazzjoni u servizz tal-ikel 7 I. Attivitajiet ta’ akkomodazzjoni u servizz tal-ikel 9 H. Trasport u ħażna 8 H. Trasport u ħażna + J. Informazzjoni u komunikazzjoni 10 J. Informazzjoni u komunikazzjoni 11 L. Attivitajiet tal-proprjetà immobbli 9 L. Attivitajiet tal-proprjetà immobbli + M. Attivitajiet professjonali, xjentifiċi u tekniċi + N. Attivitajiet amministrattivi u ta’ servizz ta’ appoġġ 12 M. Attivitajiet professjonali, xjentifiċi u tekniċi 13 N Amministrattivi u ta’ appoġġ Attivitajiet ta’ servizzi 14 It-taqsimiet li jifdal kollha rilevanti għall-korporazzjonijiet mhux finanzjarji 10 It-taqsimiet li jifdal kollha rilevanti għall-korporazzjonijiet mhux finanzjarji

Nota: L-ittri jirreferu għall-klassifikazzjoni NACE Rev.2 korrispondenti.









ANNESS III

PARTI 1

Statistika tar-rata tal-imgħax tal-MFI (MIR) addizzjonali ta’ kull xahar







Tabella 1: Self li jdur u overdrafts u kreditu ta' konvenjenza u kreditu estiż tal-kard tal-kreditu Settur Tip ta’ strument Indikatur ġdid tan-negozju Obbligu ta’ rapportar Self f’EUR Lil unitajiet domestiċi Self li jdur u overdrafts u kreditu ta' konvenjenza u kreditu estiż tal-kard tal-kreditu 86 AAR/NDER, ammont Lil korporazzjonijiet mhux finanzjarji Self li jdur u overdrafts u kreditu ta' konvenjenza u kreditu estiż tal-kard tal-kreditu 87 AAR/NDER, ammont

1. Għall-finijiet tal-istatistika tal-MIR, ‘self li jdur u overdrafts’, ‘kreditu ta’ konvenjenza tal-kard ta’ kreditu’ u ‘kreditu estiż tal-kard ta’ kreditu’ għandhom l-istess tifsira kif deskritt fil-Parti 2 tal-Anness II tar-Regolament (UE) 2021/379 (BĊE/2021/2) ( 13 ), irrispettivament mill-perjodu inizjali tagħhom tal-fissazzjoni tar-rata tal-imgħax. Penali fuq overdrafts applikati bħala komponent ta' imposti oħra, eż. fil-forma ta' tariffi speċjali, mhumiex koperti mir-rata miftiehma annwalizzata (AAR) kif iddefinit fil-Parti 1 tal-Anness I għar-Regolament (UE) Nru 1072/2013 (BĊE/2013/34) tal-Bank Ċentrali Ewropew ( 14 ). AAR jew rata effettiva ddefinita b’bod ristrett (NDER - narrowly defined effective rate) hija rrapportata għall-kategoriji inklużi fit-Tabella 1 ta’ dan l-Anness. Ir-rappurtar tal-AAR/NDER huwa akkumpanjat mill-volumi tan-negozju ġdid.

2. F'każ ta’ self li jdur u overdrafts u kreditu ta' konvenjenza tal-kard tal-kreditu u kreditu estiż tal-kard tal-kreditu, il-kunċett ta’ volumi ta’ negozju ġodda huwa ekwivalenti għal ammonti pendenti. L-indikaturi 86 u 87 huma kalkulati abbażi tal-partiti 12, 23, 32 u 36 fl-Appendiċi 2 tal-Anness I tar-Regolament (UE) Nru 1072/2013 (BĊE/2013/34), u l-ammonti pendenti rapportati għal self li jdur u overdrafts, kreditu ta' konvenjenza tal-kard tal-kreditu u kreditu estiż tal-kard tal-kreditu skont l-Anness I tar-Regolament (UE) 2021/379 (BĊE/2021/2). Ir-rati ta' imgħax huma kkalkolati bħala medji ppeżati tal-partiti korrispondenti fl-Appendiċi 2 għall-Anness I tar-Regolament (UE) Nru 1072/2013 (BĊE/2013/34), billi tintuża rata ta' imgħax ta' żero għall-kreditu ta’ konvenjenza tal-kard tal-kreditu. L-indikaturi 86 u 87 huma intiżi biex jipprovdu kontinwità mal-indikaturi 12 u 23 (“overdrafts”) kif iddefinit qabel fir-Regolament (KE) Nru 63/2002 (BĊE/2001/18) ( 15 ) (issa mħassar), jiġifieri qabel l-emendi tagħhom bir-Regolament (KE) Nru 290/2009 (BĊE/2009/7) ( 16 ).







Tabella 2: Rati ta' imgħax fuq self innegozjat mill-ġdid għall-unitajiet domestiċi u korporazzjonijiet mhux finanzjarji Settur Tip ta’ strument Maturita' oriġinali, perijodu ta’ notifika, perijodu inizjali tal-iffissar tar-rata tal-imgħax Indikatur ġdid tan-negozju Obbligu ta’ rapportar Self innegozjat mill-ġdid f'EUR Lil unitajiet domestiċi Għall-konsum total 88 AAR/NDER Għal xiri ta' dar total 89 AAR/NDER Għal skopijiet oħra total 90 AAR/NDER Lil korporazzjonijiet mhux finanzjarji total 91 AAR/NDER

3. Għall-finijiet tal-istatistika tar-rata ta' imgħax tal-MFI, is-self innegozjat mill-ġdid lill-unitajiet domestiċi u l-korporazzjonijiet mhux finanzjarji jinkludi s-self kollu lil negozju ġdid, minbarra self li jdur u overdrafts u debitu ta' kard tal-kreditu, li jkunu ngħataw iżda jkun għadhom ma tħallsux lura fiż-żmien meta ġew innegozjati mill-ġdid. Fir-rigward ta' self ittrasferit minn istituzzjoni oħra, l-innegozjar mill-ġdid jirreferi għal self lil negozju ġdid li jkun ingħata mill-istituzzjoni li qed tbiegħ jew tgħaddi s-self. AAR jew NDER biss tiġi rrapportata għall-kategoriji inklużi fit-Tabella 2 abbażi tal-aqwa sforz minbarra l-volumi mitluba skont ir-Regolament (UE) Nru 1072/2013 (BĊE/2013/34).

PARTI 2

Għażla tal-popolazzjoni attwali tar-rapportar u ż-żamma tal-kampjun għall-istatistika dwar ir-rata tal-imgħax tal-MFI

Taqsima 1: Għażla tal-popolazzjoni attwali tar-rapportar

1. Proċedura ta' għażla ġenerali

1. Il-BĊNi japplikaw il-proċedura illustrata fil-figura ta' hawn taħt biex jagħżlu l-aġenti ta' rapportar għall-ġbir tal-istatistika dwar ir-rata ta' imgħax tal-MFI skont ir-Regolament (UE) Nru 1072/2013 (BĊE/2013/34). Din il-proċedura hija ddefinita kif ġej:

2. Ċensiment jew kampjun

2. Kull BĊN jagħżel l-aġenti li jirrapportaw tiegħu minn fost l-MFIs, minbarra l-banek ċentrali u l-MMFs, fil-popolazzjoni tar-rapportar ta' referenza li tkun residenti fl-istess Stat Membru li l-munita tiegħu tkun l-euro (‘Stat Membru taż-żona tal-euro’) bħall-BĊN.

3. Sabiex jintgħażlu l-aġenti li jirrapportaw, il-BĊNi għandhom jew japplikaw ċensiment jew isegwu approċċ ta' teħid ta' kampjuni f'konformità mar-rekwiżiti stabbiliti fil-paragrafi li ġejjin.

4. Fil-każ ta' ċensiment, il-BĊN jistaqsi lil MFI residenti fil-popolazzjoni tar-rapportar ta’ referenza biex jirrappurtaw statistika dwar rati ta' imgħax MFI. Il-varjabbli li għandhom jiġu miġbura permezz taċ-ċensiment huma r-rati ta' imgħax u l-ammonti ta' negozju ġdid u r-rati ta' imgħax fuq ammonti pendenti.

5. Fil-kaz ta' kampjun, hija biss għażla ta' MFIs fil-popolazzjoni ta' rapportar ta' referenza li tintalab biex tirrapporta. Il-varjabbli li għandhom jiġu stmati permezz tal-kampjun huma r-rati ta' imgħax u l-ammonti ta' negozju ġdid u r-rati ta' imgħax fuq ammonti pendenti. Dawn jissejħu varjabbli ta' kampjunar. Sabiex jitnaqqas ir-riskju li r-riżultati ta' stħarriġ ta' kampjunar jitbegħdu mill-valuri veri (mhux magħrufa) fil-popolazzjoni tar-rapportar ta' referenza, il-kampjun għandu jitfassal b'mod li jkun rappreżentattiv tal-popolazzjoni tar-rapportar ta' referenza. Għall-fini ta' statistika dwar ir-rata ta' imgħax tal-MFI, kampjun huwa kkunsidrat rappreżentattiv jekk il-karatteristiċi kollha li huma rilevanti għal statistika dwar rata ta' imgħax tal-MFI u inerenti fil-popolazzjoni ta' rapportar ta' referenza huma riflessi wkoll fil-kampjun. Sabiex isir il-kampjun tal-bidu, BĊNi jistgħu jużaw approssimazzjonijiet u mudelli tajbin biex jipproduċu l-iskema ta' kampjunar ukoll jekk id-data sottostanti, miksuba minn sorsi eżistenti, ma tkunx taqbel perfettament mad-definizzjonijiet tar-Regolament (UE) Nru 1072/2013 (BĊE/2013/34).

3. Stratifikazzjoni tal-popolazzjoni ta’ rappurtar ta’ referenza

6. Sabiex jiġi żgurat li l-kampjun huwa rappreżentattiv, kull BĊN li jagħżel l-approċċ ta' kampjunar għall-istatistika tar-rata ta' imgħax MFI għandu jistratifika b'mod xieraq il-popolazzjoni ta' rapportar ta' referenza qabel l-għażla ta' xi aġent li jirrapporta. Stratifikazzjoni tfisser li l-popolazzjoni ta’ rapportar ta' referenza N terġa' tinqasam f'subpopolazzjonijiet jew strata N1, N2, N3… NL. Dawn is-subdiviżjonijiet jew strata m'għandhomx jidħlu f'xulxin, u flimkien għandhom jagħmlu l-popolazzjoni ta’ rapportar ta' referenza:

N1 + N2 + N3 + … + NL = N

7. Il-BĊNi jiddefinixxu l-kriterji ta' stratifikazzjoni li jippermettu s-subdiviżjoni tal-popolazzjoni ta' rapportar ta' referenza fi strati omoġenji. L-i